Glasali Vučić, Jovanović, Tadić, Dačić, Ponoš, Đilas… – SIA\nGlasali Vučić, Jovanović, Tadić, Dačić, Ponoš, Đilas…\nU Srbiji se danas održavaju predsednički izbori, vanredni parlamentarni i izbori za skupštinu Beograda i još 13 gradova i opština, a pravo glasa ima 6.502.307 građana, koji će na 8.267 biračkih mesta moći da glasaju, od kojih je 29 u zavodima za izvršenje krivičnih sankcija i 77 u inostranstvu. Biračka mesta otvorena su sedam časova, a građani će svoje biračko pravo moći da ispune do zatvaranja u 20 sati.\nAleksandar Vučić glasao na Novom Beogradu\nPredsednik Srbije i lider SNS Aleksandar Vučić, glasao je jutros na biračkom mestu 140 na Novom Beogradu. Vučić je nešto pre osam sati došao na biračko mesto u zgradi Dečijeg vrtića „Tesla – nauka života“.\nMiloš Jovanović na biralištu\nAna Brnabić i Irena Vujović glasale na Savskom vencu\nPremijerka i funkcionerka Srpske napredne stranke Ana Brnabić, glasala je jutros na biračkom mestu broj 34 u Školi za dizajin, na beogradskoj opštini Savski venac. Brnabić je na izbore izašla sama jutros oko osam sati, ali je na izborno mesto stigla u isto vreme sa stranačkom koleginicom, ministarkom za zaštitu životne sredine Irenom Vujović.\nMinistar Krkobabić glasao na Novom Beogradu\nBoško Obradović glasao u Čačku\nIvica Dačić glasao među prvima\nPredsednik Skupštine Srbije i lider Socijalističke partije Srbije Ivica Dačić, glasao je jutros na predsedničkim, parlamentarnim i lokalnim izborima. Dačić je svoju građansku dužnost obavio među prvima na biračkom mestu u Mesnoj zajednici „Dedinje“ na Savskom vencu. On je na glasanje došao u pratnji sa suprugom i sinom.\nDragan Đilas glasao u OŠ na Vračaru\nPredsednik Stranke slobode i pravde Dragan Đilas glasao je u 10 sati u Osnovnoj školi Jovan Miodragović na Vračaru. Đilas je glasao na biračkom mestu broj 28.\nGlasao zamenik gradonačelnika Beograda\nZamenik gradonačelnika Goran Vesić glasao je na biračkom mestu broj 5, u Trećoj beogradskoj gimnaziji.\nGlasali ministri Popović, Stefanović i Selaković\nMinistarka pravde Maja Popović glasala je oko devet časova u Beogradu. Ona je obavila svoje građansko pravo na biračkom mestu 33, u opštini Vračar.\nPotpredsednik Vlade i ministar odbrane Nebojša Stefanović glasao je na biračkom mestu u Osnovnoj školi „Borislav Pekić“ na Bežanijskoj kosi u Beogradu.\nGlasao Boris Tadić\nPredsednik Socijaldemokratske stranke i nosilac parlamentarne liste „Boris Tadić – Ajmo ljudi“ Boris Tadić glasao je na biračkom mestu broj 34 u opštini Stari grad.\nGlasao kandidat za predsednika Zdravko Ponoš\nPonoš je na glasanje u osnovnu školu „Svetozar Marković“ došao sa suprugom Zdenkom.\nGlasanje Srba sa Kosova u gradovima u centralnoj Srbiji\nSrbi sa Kosova od otvaranja birališta u velikom broju pristižu u gradove u centralnoj Srbiji gde su im prebačena glasačka mesta.\nGlasali ministri Kisić, Mali i Lončar\nPrethodna vest: Pešić: NBA igrači žele da igraju za reprezentaciju\nSledeća vest: MUP SRBIJE: Žuti botovi širili lažne vesti na društvenim mrežama!


Zamena stakla, touchscreena Alcatel Pixi 3 (10) – Doktor Mobil\nZamena stakla ili touchscreena na Alcatel Pixi 10 WiFi\nSpecijalistički servis mobilnih telefona Doktor Mobil u Beogradu stoji Vam na usluzi ukoliko je na Vašem uređaju potrebno zameniti napuklo staklo ili neispravan touchscreen. Operaciju zamene stakla ili touchscreena na Alcatel Pixi 10 WiFi tabletu naš dobro obučen i iskusan serviserski tim obavlja sigurno, bezbedno i u najkraćem mogućem roku.\nAlcatel Pixi 3 (10) WiFi je tablet uređaj elegantnog izgleda i povoljne cene, koji ne poseduje mogućnost korišćenja mobilne mreže (nema SIM karticu), a dolazi sa velikim kapacitivnim IPS LCD touchscreen ekranom dijagonale 10.1-inči u rezoluciji 800 x 1280 piksela.\nRadi na softverskoj platformi Android verzije 5.0 (Lollipop), a pokreće ga četvorojezgarni procesor maksimalne brzine 1.3 GHz, uparen sa 1 GB RAM i 8/16 GB skladišne memorije (plus microSD slot za kartice do 64 GB). Tu su i dosta skromne kamere od 2 MP (glavna) i 0.3 MP (pomoćna), dok se napajanje vrši preko integrisane litijum-jonske baterije kapaciteta 4060 mAh.\nAko Vam se nekako dogodi da ovaj interesantan uređaj ispustite na neku grublju podlogu, ta ne baš zgodna situacija može rezultirati ozbiljnijim lomljenjem ili oštećenjem tačskrina, stakla ili displeja na tabletu.\nTakvo stanje zahteva profesionalnu dijagnostiku kako bi se tačno utvrdilo koju vrstu procedure treba sprovesti za uspešnu popravku uređaja.\nUkoliko se pokaže da je na tabletu samo napuklo ili puklo staklo (a sve ostalo radi normalno), onda je potrebno obaviti samo zamenu stakla. Takođe, ako tač skrin uređaja ne reaguje na dodir u svim delovima ekrana, može se zameniti samo neispravan touchscreen. Ali ako se utvrdi da LCD ne daje sliku, tada je jedino rešenje za popravku zamena kompletnog ekrana.\nKoji god od navedenih problema da je prisutan na Vašem uređaju, servis mobilnih telefona Doktor Mobil je tu da za Vas uradi pouzdanu i kvalitetnu popravku tableta.\nUslugu zamene stakla ili touchscreena na Alcatel OT-8079 Pixi 3 (10) WiFi tabletu naši stručni serviseri obavljaju sigurno, bezbedno i u najkraćem roku koji realno bude moguć.\nCena zamene stakla ili touchscreena na Alcatel Pixi 3 (10) WiFi\nOperaciju zamene stakla ili touchscreena na Alcatel OneTouch Pixi 3 (10) WiFi tabletu u servisu Doktor Mobil vršimo po povoljnoj ceni. Za više informacija o ovoj usluzi, ceni ili roku za popravku uređaja, izvolite pozovite nas na telefone našeg servisa ili nam pišite preko forme u nastavku ovog teksta.\nUpit o ceni zamene stakla ili touchscreena na mobilnom telefonu\nPored uspešne zamene stakla i zamene touchscreena, servis mobilnih telefona Doktor Mobil u Beogradu pouzdano i efikasno pruža i usluge dekodiranja Alcatel telefona, servisa Alcatel mobilnih uređaja i zamene baterije na tabletima i mobilnim telefonima.\nZamena ili popravka konektora punjenja Alcatel Pixi 10 – Doktor Mobil\nPunjenje tablet uređaja, slično kao i kod mobilnih telefona, može biti neuspešno u slučaju da…\nZamena touchscreen-a na Alcatel Pixi 4 (4)\nProfesionalnu operaciju zamene touchscreen-a na Alcatel Pixi 4 (4) pametnom telefonu iskusni i dobro obučeni…


Dodik: Političko Sarajevo radi na “uvlačenju” 150.000 migranata u BiH pred izbore\nlipanj 23, 2018 Desk\nPredsjednik Republike Srpske Milorad Dodik izjavio je da političko Sarajevo zajedno sa obavještajnom službom, koju vodi SDA, radi na tome da se u BiH prije izbora “uvuče” oko 150.000 migranata i da im se reguliše azilantski status kako bi kasnije mogli da dobiju državljanstvo.\n“Oni ne mogu da se bave time, pogotovo bez konsultacija sa Republikom Srpskom. Odbacujemo svako lociranje mjesta kao što su Banja Luka, Trebinje, Prijedor, Gradiška. Sve je to predviđeno da se ovdje stacionira po dvije-tri hiljade migranata. To znači ozbiljan pritisak na naš način života u Republici Srpskoj. Mi to odbacujemo”, rekao je Dodik novinarima u Banjoj Luci nakon sastanka sa premijerkom RS Željkom Cvijanović i ministrima finansija Zoranom Tegeltijom i rada i boračko-invalidske zaštite Milenkom Savanovićem.


U kom su odnosu Galens i novi načelnik novosadske policije? | Novosadski informativni portal 021\nNovi Sad 22.09.2020. | 10:45 > 11:22\nRazlog Novakovićevog obraćanja Rebiću jeste taj što, kako tvrdi, postoji povezanost između Slobodana Malešića, koji je na čelo novosadske policije postavljen umesto Milorada Šušnjića, i kompanije Galens, koju ovaj novosadski opozicionar neretko kritikuje zbog navodne povezanosti sa gradskom i republičkom vlašću, ali i zbog projekata Galensa u Novom Sadu.\nNovaković, kao i u mnogim prethodnim obraćanjima, optužuje gradonačelnika Miloša Vučevića za povezanost sa bratom predsednika republike Andrejem Vučićem i Galensom. Smatra da je postavljanjem Malešića dobijena "policijska zaštita" za realizaciju projekta "Novi Sad na vodi".\n"Jedan od vlasnika kompanije Galens Nebojša Petrić i novi načelnik PU Novi Sad Slobodan Malešić se poznaju još iz rodnog Prijepolja i lično su u dobrim odnosima. Dakle, Nebojša Petrić i kompanija Galens su dobili svog ličnog načelnika policije. Ovim je stvorena policijska zaštita za realizaciju projekta 'Novi Sad na vodi' u kom dominantnu koruptivnu ulogu ima upravo Galens", poručuje Novaković.\nPotpredsednik Narodne stranke kaže da nije problem to što su Petrić i Malešić iz istog mesta, već je problem to što se "dugo i dobro poznaju", smatrajući da taj odnos ne može da ima "onu vrstu profesionalne distance koju posao načelnika policije podrazumeva".\nNovaković ukazuje i na to da je u svojoj karijeri imao priliku da sarađuje sa bivšim načelnicima kao što su Marinko Kresoja, Nikola Brkić, Đorđe Ostojić, Miladin Kostrešević i Stevan Krstić, za koje kaže da su svojim obrazovanjem i profesionalnim napredovanjem bili vezani isključivo za Novi Sad.\nDolaskom Srpske napredne stranke na vlast, poručuje Novaković, najpre je sa Vračara došao Siniša Radaković, a potom je Milorad Šušnjić vraćen iz Subotice i sada dolazi Malešić.\n"Da li je moguće da u Novom Sadu ne postoji niko ko bi mogao biti načelnik PU Novi Sad?! Da li je moguće da iz profesionalnog sastava novosadske policije ne postoji dostojno i kvalitetno rešenje, nego stalno dobijamo kadrove sa strane?! Kako vas nije sramota da tako omalovažavate, potcenjujete i vređate profesionalce zaposlene u PU Novi Sad", pita Novaković.\nViše o razrešenju Šušnjića i postavljanju Malešića na čelo novosadske policije možete da čitate na OVOM LINKU.\n25.09.2020 • 09:11\nNovosadjani@ Smešni ste i odvratni vi, koji pljujete Novi Sad, koji mislite da je grad postao od kada ste se vi skotrljali, da nema tih gradjevinskih malverzacija i rodjačkih veza, da bi i dalje novosadjani živeli u ,,nabijačama,,!!! Sram vas bilo, od vas ne može više da se živi, od nekulture, prljavštine, malverzacija , prostote, pretvorrili ste grad u dobojsku mahalu, ni motkom vas ne može niko oterati iz ovog mirnog gospodskog grada. Prekupci, nakupci, niko se ne hvata za motiku, mućke, ja tebi ti meni, samo vas gledamo i užasavamo se , jer ste bahati, prosti, bezobrazni, usput dobro politički potkovani i zaštićeni! To je ljuta stvarnost u Novom Sadu!!!\n25.09.2020 • 00:02\novaj u vezi sa Galensom u kumstvu sa Veselinovicem ... proverite da nije i meni neki ..... rod\n24.09.2020 • 13:21\nKrajnje vreme je da shvatite da ovo nema veze sa Novosađanima i dođošima. Kada se radi o profitabilnim poslovima postoje samo ljudi sistema .U grupi ljudi sistema sve više je onih koji rade nezakonito,,mali deo pokušava da radi u skladu sa zakonom.SIstem sve više štiti one koji nezakonito rade!\n24.09.2020 • 09:46\nMožete li zamisliti da je načelnik policije u Zlatiborskom okrugu neko sa Grbavice,Limana..ma i Klise..\nŠta...to vam nešto nemoguće?\nO tome vam pričam rođaci\nE tako i Galensa zabole uvo za ovaj grad..i ja bi njemu rušio Prijepolje...gradio zidao..\nTako i ovog pandura zabole uvo ...gleda da uštine što više i pošalje dole svojima\n63 73 -10


S&P Global Ratings potvrdio “A” dogoročni kreditni rejting i rejting finansijske stabilnosti Triglav Grupe - Sve o osiguranju\nS&P Global Ratings potvrdio “A” dogoročni kreditni rejting i rejting finansijske stabilnosti Triglav Grupe\n11. septembra 2017.\tVesti 1,033 Pregleda\nS&P Global Ratings je potvrdio “A” dogoročni kreditni rejting i rejting finansijske stabilnosti Grupe Triglava, a time i matičnom Društvu Zavarovalnica Triglav d.d. i njegovom supsidijarnom Društvu Pozavarovalnica Triglav Re d.d. Oba privredna društva imaju potvrđen stabilan srednjeročni kreditni rejting.\nU svom izveštaju agencija za rejting je procenila profil poslovnog rizika Triglav grupe kao jak, uzimajući posebno u obzir unapređenu situaciju na najvećem tržištu Grupe, tj. Sloveniji, i snažan konkurentni status Grupe u Sloveniji i u regionu. Profil finansijskog rizika Grupe je procenjen kao veoma jak. Na osnovu S&P Global Ratings, Grupa ima veoma razvijen investicioni portfolio podržan veoma snažnom adekvatnošću kapitala. Nadalje, rejting agencija je u svom izveštaju iznela da Grupa ima adekvatnu zaštitu kroz reosiguranje.\nAkcenat na profitabilnosti i sigurnosti poslovanja iz prethodnog strateškog perioda očuvan je i u novom strateškom periodu, i poslovanje Grupe je ostalo utemeljeno na dva stuba poslovanja: osiguranje i upravljanje imovinom. Značajnija strateška važnost i razvoj drugog stuba, koji je postavljen u novoj strategiji, je posebno ocenjena kao bitna. S&P Global Ratings je istakao isto pozitivno mišljenje u vezi sa novom, posebno razvojno orijentisanom komponentom poslovanja Grupe, koja uključuje digitalizaciju, integrisani odnos sa kiljentima, razvoj novi proizvoda i kanala prodaje, koji su ranije već procenjeni kao pogodni od strane rejting agencije.\n“A” kreditni rejting posebno odražava profil kreditnog rizika Grupe i ne uključuje status osiguravača kao entiteta povezanog sa vlastima. Stabilna srednjeročna prognoza odgovara očekivanjima S&P Global Ratings da će Triglav grupa nastaviti da efektivno primenjuje svoju postavljenu strategiju i održi visoke prihode, rast i veoma snažnu adekvatnost kapitala u naredne dve godine.\nPrethodni tekst NBS: Sektor osiguranja bi u slučaju realizacije ekstremnih i malo verovatnih šokova ostao stabilan i visoko kapitalizovan\nSledeći tekst Crna Gora: Osiguravajuće kuće ostvarile dobit od 3,82 miliona evra u 2016. godini


Koje sve poreze treba platiti ovih dana, tačnije do 10. decembra? | Kamatica\nPočetna > vest > Koje sve poreze treba platiti ovih dana, tačnije do 10. decembra?\nKoje sve poreze treba platiti ovih dana, tačnije do 10. decembra?\nTekst objavljen: 08.12.2020 13:45\nIz Poreske uprave podsećaju firme i poslodavce na rokove za plaćanje poreza za pojedine obaveze tokom ovog meseca\nZa svega dva dana, odnosno do 10. decembra je rok do kada treba podneti poreske prijave i platiti porez na premije neživotnih osiguranja za prethodni mesec. Do tog datuma i poreski dužnici iz člana 10 Zakona o PDV-u treba da podnesu poresku prijave i plate PDV za prethodni mesec.\nRok za plaćanje mesečnih akontacija poreza i doprinosa na prihode od samostalne delatnosti za prethodni mesec ističe 15. decembra, a tada ističe i rok za podnošenje obaveštenja preduzetnika o opredeljenju za isplatu lične zarade u 2021. godini i podnošenje obaveštenja preduzetnika da u 2021. godini neće isplaćivati lične zarade. Do 15. decembra trebalo bi doprinose da plate sveštenici i verski službenici, domaći državljani zaposleni u inostranstvu i inostrani penzioneri za prethodni mesec. Isti rok važi i za podnošenje poreske prijave o obračunatim doprinosima za obavezno socijalno osiguranje za osnivače, odnosno članove privrednog društva.\nRoba se sve češće vraća prodavcima\nPostepeno uvođenje e-faktura od januara 2022.\nI rokovi za podnošenje poreske prijave i plaćanje PDV-a za prethodni mesec, kao i za plaćanje akontacije poreza na dobit pravnih lica za prethodni mesec, ističu 15. decembra. Tada ističu i rokovi za plaćanje obračunate akcize za period od 16. novembra do kraja prethodnog meseca, zatim za podnošenje poreske prijave o obračunu akcize za prethodni mesec i podnošenja poreske prijave i plaćanje akcize na električnu energiju za krajnju potrošnju za prethodni mesec.\nPoslednjeg dana u decembru ističe rok za plaćanje doprinosa za obavezno socijalno osiguranje za neisplaćene zarade za novembar ove godine i za plaćanje obračunate akcize za period od 1. do 15. dana u mesecu.\n10 decembar porez PDV neplaćanje poreza plaćanje poreza rok za plaćanje poreza


RTCG - Radio Televizija Crne Gore - Nacionalni javni servis :: Politika :: EU preduslov za trajnu stabilnost Z. Balkana\n27. 11. 2021. 09:37 >> 09:39 0\nPENDAROVSKI - BEČIĆ\nIntegracija zemalja regiona u EU nema alternativu i osnovni je preduslov za trajnu stabilnost i prosperitet Zapadnog Balkana, poručio je predsjednik Skupštine Crne Gore Aleksa Bečić, tokom sastanka sa predsjednikom Sjeverne Makedonije Stevom Pendarovskim.\nPodsjetivši na zajedničku istoriju i bliskost dva naroda, te činjenicu da ne postoje otvorena pitanja u bilateralnim odnosima dvije zemlje predsjednik Bečić je naglasio da Crna Gora želi da učvrsti i produbi saradnju sa Sjevernom Makedonijom.\nOn je ocijenjujući da su politički odnosi dvije zemlje zasnovani na korespondirajućim ciljevima u okviru NATO partnerstva, reformskim aktivnostima kao i međusobnoj podršci u realizaciji unutrašnih prioriteta i vanjskopolitičkom kursu, konstatovao da relacije Crne Gore i Sjeverne Makedonije jesu primjer uspješne regionalne saradnje. Predsjednik Bečić je ocijenio i da su ,,aktivnosti Sjeverne Makedonije na planu rješavanja svih otvorenih pitanja sa susjedima i nedvosmislena posvećenost regionalnoj saradnji dale nemjerljiv doprinos očuvanju stabilnosti i prosperiteta Zapadnog Balkana”.\nBečić je u Sjevernoj Makedoniji istakao da su integracioni procesi prioritet Crne Gore, te podsjetio da je naša zemlja sa svim otvorenim i tri privremeno zatvorena pregovaračka poglavlja, kao zemlja koja nema otvorenih bilateralnih pitanja, koja ima 100% usklađenu spoljnu politiku sa politikom EU, snažnu podršku građana evropskom putu, ,,najuspješnija od država kandidata u ovom procesu“.\nBečić je naveo i da ,,sponu između dvije prijateljske države predstavljaju iseljenici iz Crne Gore nastanjeni u Sjevernoj Makedoniji, kao i makedonska dijaspora u Crnoj Gori”.\nPredsjednik crnogorskog Parlamenta je izrazio uvjerenje da su odlični politički odnosi i prijateljstvo dvije države važan preduslov kvalitetne ekonomske saradnje, za šta ,,postoje značajni potencijali i dobre institucionalne osnove”. U cilju snaženja ekonomskih odnosa, od presudne važnosti je, naglasio je Bečić, unapređenje saobraćajne povezanosti dvije države – što bi omogućilo intenziviranje turističke fluktuacije stanovništva, ali i povećanje trgovinske razmjene .\nPendarovski je istakao da Sjeverna Makedonija visoko cijeni mogućnost razmjene iskustava sa Crnom Gorom u cilju postizanja zajedničkog strateškog opredjeljenja, članstva u Evropskoj uniji, te u tom kontekstu osvrćući se na predstojeći Savjet za opšte poslove Evropske unije, istakao važnost ,,tretiranja integracije zemalja Zapadnog Balkana kao jednog od ključnih strateških i geopolitičkih prioriteta unutar Unije i dodatnog podsticaja reformskim procesima u našim državama”.\nPendarovski je ukazao i na važnost daljeg intenziviranja međuparlamentarne saradnje između dvije države.\nKako je saopšteno iz Skupštine, sagovornici su se saglasili da ,,dvije zemlje dijele identične spoljnopolitičke ciljeve i vizije i da sa Alijansom u NATO alijansi značajno doprinose obezbjeđivanju trajnog mira, stabilnosti i prosperiteta u cijelom regionu”.\nAleksa Bečić Stevo Pendarovski\nBečić da pokrene postupak protiv Vučurovića\n19. 01. 2022. 31


RTCG - Radio Televizija Crne Gore - Nacionalni javni servis :: Svijet :: Protesti širom Holandije zbog gubitka posla\nKRIVE VLADU 19. 12. 2019. 10:54 >> 10:54 0\nProtesti širom Holandije zbog gubitka posla\nPoljoprivrednici i građevinski radnici protestovali su širom Holandije jer gube posao zbog politike Vlade za smanjenje zagađenja vazduha.\nU Holandiji su ove godine obustavljeni mnogi građevinski projekti, jer je domaći sud utvrdio da građevinske dozvole nijesu u skladu s propisima EU o zaštiti životne sredine od zagađenja, prenosi Capital.ba.\nTim zakonom se poljoprivrednici obavezuju da promjene sastojke stočne hrane, stimuliše se ukidanje farmi svinja i smanjuje se maksimalna dozvoljena brzina na holandskim putevima sa 130 na 100 kilometara na sat.\nVlada je objavila i da je postigla širok dogovor s koalicijom poljoprivrednih grupa o borbi protiv emisija azotnih oksida, ali poljoprivrednici su traktorima blokirali glavni put na granici s Njemačkom i parkirali u centru Haga.\nPoljoprivrednici i građevinski radnici koji smatraju da "nije pošteno da se baš oni nađu na udaru ekoloških mjera", dovezli su se i do jedne elektrane na ugalj i do čeličane, da bi ukazali da je industrija veliki zagađivač.


Selektor Dejan Majes zbog pozitivnog kovid testa ne može da računa Ninoslava Aleksića (ostao u Beogradu, naknadno će se priključiti ekipi), Slobodana Rajčevića, koji je bio pozitivan na testiranju u Holandiji, a po automatizmu i njegov cimer Nikola Matijević morao je u karantin.\nJoš od ranije zbog povreda u timu nisu Jovan Lazarević i Miloš Stojković.\n- Bez obzira na sve hendikepe koji su nas zadesili, očekujem da se igrači bore za dres Srbije od prvog do poslednjeg minuta i pruže maksimum. Želimo da ostavimo pozitivan utisak kako bi nastavak prvenstva bio onakav kakav priželjkujemo. Odradili smo jedan trening, navikli se na podlogu, a hrabri nas činjenica da se Jovan Lazarević polako oporavlja i očekujemo da nastupi na ovom šampionatu. Portugal dobro poznajemo, važno je uđemo hrabro u meč - izjavio je Majes, a preneo sajt FSS.\nZbog lokdauna koji je snazi u Holandiji šampionat se igra vez prisustva publike.\nMeč Srbije i Portugala na programu je sutra od 17.30 sati.\nFutsal reprezentacija Srbije Evropsko prvenstvo u futsalu Futsal Futsal reprezentacija Portugalije


SAD: Procter & Gamble sa rastom prihoda i dobi - InStore.ba\nHome Proizvodnja SAD: Procter & Gamble sa rastom prihoda i dobi\nAmerički koncern Procter & Gamble (P&G) povećao je prihode od prodaje za 8% na 19,7 milijardi dolara u tromjesečju do kraja decembra, čime je premašio očekivanja analitičara. Neto dobit porasla je 4% u odnosu na prošlu godinu, na 3,85 milijardi dolara u drugom tromjesečju fiskalne godine.\nZbog pandemije Covida-19, grupacija beleži porast prodaje proizvoda za čišćenje i ličnu negu, prenose strane novinske agencije. Potrošači više vremena provode kod kuće, pa kupuju i više proizvoda za čišćenje, posebno u SAD-u, koje je najveće tržište kompanije.\nI dalje smo usredsređeni na svoju strategiju, koja nam je omogućila dobar rad u kriznim vremenima, rekao je David Taylor, izvršni direktor prilikom isticanja poslovnih rezultata. Na osnovu dobrih rezultata i rasta potrošnje, prognoze za finansijsku 2021. su također poboljšane, ističu iz kompanije.\nOčekuje se da će prihodi rasti između pet i šest procenata, a dobit između osam i deset procenata. Prema predviđanjima, grupa će vlasnicima isplatiti osam milijardi dolara dividendi , a također će otkupiti između sedam i devet milijardi dolara sopstvenih akcija.\nPrevious articlePodrška domaćoj proizvodnji: Izabrano 12 domaćih proizvođača čiji proizvodi će biti uvršteni u ponudu dm-a\nNext articleHolandija: Picnic bilježi rast, pripreme za širenje na francusko tržište


Naslovnica Bosna i Hercegovina Održavanjem referenduma prekršen Ustav BiH: Poraz međunarodne politike i pravosudnog sistema države\nBiH – Vlasti u Republici Srpskoj su provođenjem referenduma o Danu RS-a prekršile Ustav BiH, a samim tim i Dejtonski mirovni sporazum. Institucije BiH, isto kao i međunarodna zajednica, pokazale su se nemoćnim da zaštite Ustav BiH čime je dodatno poljuljano povjerenje građana BiH u funkcionisanje države.\nPolitičari u BiH tek nakon jučerašnjeg referenduma postali su svjesni koliko su slabe državne institucijekoje su po Ustavu BiH i zakonima dužne čuvati ustavno-pravni poredak BiH.\nProfesor međunarodnog prava Zarije Seizović smatra da je nemogućnost bh. institucija da osigurajusprovođenje odluka Ustavnog suda BiH posljedica Dejtonskog mirovnog sporazuma.


Stric našao naslednika | Novosti.RS\nponedeljak, 15. 07. 2013. u 18:33\nPetrovići, dakle, nisu bili siromašna porodica nego bogata, s razvijenom trgovačkom tradicijom i visokim nivoom ekonomske svesti\nDALEKO od toga da su Petrovići-Njegoši bili obična crnogorska porodica. Rodonačelnik bratstva, Herak Heraković, prema narodnom predanju, koje je u dobroj meri potvrdilo istraživanje Rista Kovijanića iz Kotorskog arhiva, doselio se na područje Njeguša iz Drobnjaka u 15. veku, prema nekim verovanjima s planine Njegoš, po kojoj je čitavo naselje dobilo ime. Ova porodica još pre doseljavanja na prostor Njeguša ili Ledinca (srednjovekovni naziv), bila je povezana s Kotorom i bavila se karavanskom trgovinom između ovog, značajnog primorskog središta i zaleđa, što joj je donosilo velike prihode, o čemu svedoče brojna dokumenta iz Kotorskog arhiva.\nPetrovići, dakle, nisu bili siromašna porodica nego bogata, s razvijenom trgovačkom tradicijom i visokim nivoom ekonomske svesti, potpuno neuobičajenim za crnogorske porodice toga doba.\nPretpostavlja se, da su se upravo zbog kotorske trgovine, Herakovići i doselili na Njeguše, jer su preko ovog područja Crnogorci prodavali svoje stočarske proizvode na kotorskom pazaru, u zamenu za žito, so, prah i olovo...\nIstovremeno, stanovnici Njeguša morali su biti pismeni i to ne samo na srpskom jeziku, nego i na italijanskom, pošto je zvanična korespondencija vođena na ovom jeziku. To je članove ovih porodica, prirodno, opredeljivalo za Cetinjski manastir i svešteničku službu, jedino mesto gde se čuvala preko potrebna pismenost.\nDolazak prvog Petrovića na vladičanski tron, 1697. godine otvorilo je ovoj porodici neslućene mogućnosti za bogaćenje, ekonomski, politički i kulturni razvoj, pošto su imali pravo i svojevrstan monopol nad korišćenjem manastirskog zemljišta i manastirske imovine. To pravo i privilegija dolazi do punog izražaja u vreme kada su vladike iz ove porodice sagradile dva manastira na Mletačkoj teritoriji - Pod Maine, u vreme vladike Danila, i Stanjeviće, u vreme vladike Save.\nOvi manastiri posedovali su, pored pašnjaka, i bogate vinograde i maslinjake, kojima su se najviše koristili Petrovići, zaštićeni tako od gladnih godina kojima su drugi Crnogorci bili izloženi. Zato je pismenost i opredeljenje za svešteničku službu, u neku ruku, bila obaveza za sve članove porodice Petrović-Njegoš, jer su upravo pismenost i poznavanje italijanskog jezika omogućavali ovoj porodici da drži u svojim rukama tron Mitropolije crnogorsko-primorske i Skenderijske.\nDakle, potpuno je pogrešno mišljenje da je Njegoš, tek tako, od običnog čobančeta, bez neke velike spreme, postao vladika i gospodar Crne Gore. Pretpostavlja se da su sva petrovićka deca muškog pola bila pismena, kao i to da su svi Petrovići i Radonjići znali italijanski jezik. Moguć gubitak vladičanskog položaja, nakon više od sto godina korišćenja manastirskih imanja, predstavljao bi pravu ekonomsku katastrofu za ovo bratstvo.\nU takvoj porodici, 13. novembra 1813. godine, po starom kalendaru, rođen je Rade Petrović, sin Toma Markova i Ivane, rođene Proroković. Kada mu je bilo deset ili jedanaest godina, uči se prvoj pismenosti kod cetinjskog kaluđera, Misiala Cvetkovića, i vladičinog sekretara, Jakova Ceka.\nTih dana iz Lajpciga, gde je slušao studije filozofije, na Cetinju se obreo Sima Milutinović Sarajlija.\nŠKOLA U MANASTIRU SAVINA MLADI Rade Tomov, kog je stari vladika neobično cenio, potom se školovao u Toploj, kod Josifa Tropovića, kaluđera manastira Savine. Odricanje Đorđija Savova Petrovića da se primi vladičanskog čina, opredelilo je njegovog strica, starog vladiku da naslednika potraži u četrnaestogodišnjem mladiću.\nVladika Petar nije imao drugog izbora, niti bolju priliku, nego da iskoristi dolazak ovog srpskog pustolova, tada već slavnog pesnika i intelektualca, da mladog Rada Tomova pripremi za vladičanski poziv, pokušavajući da mu nadomesti nedostatke formalnog bogoslovskog obrazovanja.\nDolazak Sime Milutinovića Sarajlije na Cetinje, tokom 1827. godine bilo je presudno za formiranje intelektualnog, duhovnog i političkog profila Rada Petrovića. Mnogi su se pitali u čemu je tajna Simine pedagogije, ako njegovo učenje i podučavanje uopšte možemo nazvati pedagogijom, da mladog njeguškog čobanina, zainteresuje za dubinu i smisao vasione, mikrokozme, veličinu i božanstvenost stvaralaštva oslikanog u svetskoj literaturi u delima Homera, Getea, Miltona, Puškina, Igoa i Lamartina. Tajna se nije krila samo u Siminom neobuzdanom duhu, živoj inteligenciji, radoznalosti koju je posedovala ova nesumnjivo najromantičnija figura srpskog romantizma.\nTajna Njegoševe mudrosti zalazi u dubinu porodične istorije Petrović-Njegoš i bez njenog razumevanja ne može se pravilno shvatiti ni objasniti veličina i genijalnost njegove ličnosti. Isidora Sekulić u svom najpoznatijem eseju "Njegošu-knjiga duboke odanosti" ukazuje na postojanje stare, danas gotovo zaboravljene tradicije, drevnog kontinuiteta i trajanja, čiji je Njegoš direktni produkt. Po njoj, Njegoš je bio integrisana ličnost ili "stvar od jednog komada".\nNije Sima Milutinović Sarajlija bio jedini učeni čovek na Cetinju. Svakako treba naglasiti i mnogo dublji i značajniji uticaj na Njegoša njegovog strica, Petra Prvog Petrovića Njegoša, najautoritativnije i najmudrije ličnosti u istoriji porodice Petrović-Njegoš, pod čijim se nazorom obučavao i vaspitavao budući vladika i gospodar Crne Gore i Brda.\nStari arhipastir, sa obe noge u grobu, težio je da svog naslednika dobro pripremi za istorijsku misiju koja ga je očekivala, da ga disciplinuje, preusmeri mu bujnu mladićku energiju i veliku životnu snagu, kojom obiluje njegovo kasnije poetsko delo, ka osećaju dužnosti, pripadnosti bratstvu i plemenu, crnogorskom narodu, srpstvu, slovenstvu i Rusiji.


Beograd na globi: inspekcijska kaljuga Siniše Malog\nKomunalna od glave smrdi\nNavodna potraga za namenom jedne parcele zemlje, pretvorila se u višemesečnu birokratsku farsu, kojom gradske vlasti kupuje vreme, za patentiranjem zakonskog člana, kojim će na kraju odobriti prisvajanje saobraćajnice u korist dve povlaštene porodice. U tome im nesebičnu pomoć pružaju komunalne inspekcijske službe u Beogradu, to utočište "raznobojnih" kadrova stranačke provenijencije, leglo nerada, bahatosti i korupcije, ali, u poslednje vreme, i fizičkog nasilja koje sprovode nad građanima prestonice. Na ovom primeru se vidi koliko je istinita (mada cinična) izjava potpredsednika Vlade i ministra državne uprave, Kori Udovički, koja je u jednom svom obraćanju javnosti primetila da su inspekcije "ogledalo države".\nKomunalnim inspekcijama u prestonici ne pada na um da kroče na privatne posede, pa u svom dvorištu, koje je pri tom i mahom, u režimu gradskog građevinskog zemljišta, nesavesni korisnici mogu do postavljaju i ograde i deponije, i šupe i brvnare, gde im padne na pamet. Istovremeno, ovdašnja komunalna inspekcija je toliko privržene zakonu i njegovoj primeni, ne mešaju se u svoj posao, ni kod uzurpiranja javnih površina. Tako je recimo gradska inspekcija, doduše neformalno, nekolicini meštana gradske opštine Rakovica, odlučila da poveri na upravljanje javno gradsko zemljište.\nDana 1. septembra 2014, Gradskoj komunalnoj inspekciji se obratio Zoran Petrović iz Rakovice, zahtevom za uklanjanje sportskih rekvizita, koša, i žičane ograde, bespravno postavljenih na javnoj površini ispred njegove kuće. Umesto odgovora, u zakonskom roku od 30-60 dana, naišao je na ćutanje administracije, a polovinom januara donet je Zaključak o prekidu postupka.\nPetrović ističe, da je od početka bilo jasno da u Gradskoj komunalnoj inspekciji kupuju vreme, sve u nadi nadležnog organa, da pomenuta parcela gde je postavljen sportski teren ne pripada javnom gradskom zemljištu. Postupak se odugovlači mesecima.\nKada je shvatio da postupajući inspektor oteže postupak, i nastoji da ga obmane u pogledu namene parcele, kako bi bili izbegnuto donošenje Rešenja o uklanjanju sportskih rekvizita, obratio se Ministarstvu za građevinu, saobraćaj i infrastrukturu. Na osnovu planskih akata, njihova služba je utvrdila namenu parcele na kojoj je bespravno postavljen sportski teren i uputila im je početkom prošlog decembra dopis, sa podacima i skicom.\nAli, u Gradskoj komunalnoj inspekciji, su našli načina da doskoče Petroviću, a valjda i resornom ministarstvu!\nPošto su saznali da je namena parcele na kojoj su postavljeni rekviziti, javno gradsko zemljište-saobraćajnica, kako bi izbegli donošenje Rešenja o uklanjanju rekvizita, polovinom januara donet je Zaključak o prekidu postupka. Postupak je prekinut, po članu 134 st.1 Zakona o opštem upravnom postupku, "do dostavljanja Kopije plana iz Službe katastra nepokretnosti".\nNašom proverom u ovoj službi, utvrđeno je da je traženi akt inspekcijske službe, zaveden u katastru pod brojem 953-147/14, urađen i overen još 10. decembra prošle godine.\nZaposleni ovde navode da procedura izdavanja Kopije plana, poznata građanima i inspektorima, traje jedan dan i dodaju da je praksa u radu sa inspekcijom, upravo na njihov zahtev, da tražene akte podižu lično, pošto su u istoj zgradi.\nPostupak pred komunalnom inspekcijom koji je pokrenuo Petrović, traje skoro godinu dana.\nTim povodom on kaže: "...Obratio sam se prvo građevinskoj inspekciji opštine Rakovica, za uklanje koša, koji su se oglasili nenadležnim i uputili me na opštinsku Komunalnu inspekciju. Tamo je postupak okončan Rešenjem o obustavi, zbog nenadležnosti. Na to sam uputio žalbu gradskom Sekretarijatu za inspekcijske poslove, kao drugostepnom organu, koji je Rešenjem od 13.08.2014 odbio moju žalbu, obrazloženjem da je u pitanju zelena površina, da opština nije nadležna, te da se obratim Gradskoj komunalnoj inspekciji, kao nadležnom organu, što sam potom učinio 1.septembra 2014. Rešenje kojom je opštinu oglasila nenadležnom, sa poukom da se obratim Gradskoj komunalnoj inspekciji, potpisala je sekretar Zagorka Panić, koja mesecima okleva da donese Rešenje o uklanjanju sportskih rekvizita. Oglušujući se o planske akte u pogledu namene parcele i zakonske propise, sada prekida postupak...".\nS obzirom da Gradska komunalna inspekcija nije, i nema nameru da donese Rešenje, Petrović se zbog ćutanja administracije obraćao Nadzornom organu Sekretarijata za inspekcijske poslove, načelniku Gradske uprave i Sektoru upravne inspekcije koji je i aminovao ćutanje administracije i prekid postupka Gradske komunalne inspekcije.\nPetrović razočarano kaže, da gradski čelnici ne komuniciraju sa smrtnicima. Nadležni u Gradskoj upravi, sekretari i načelnici, funkcionišu kao kurirske službe, a pritužbe građana prosleđuju nekom trećem.


Rusija računa na podršku Nemačke „Severnom toku 2“, čak i u uslovima neviđenog pritiska SAD - 17.06.2020, Sputnik Srbija\nRusija računa na podršku Nemačke „Severnom toku 2“, čak i u uslovima neviđenog pritiska SAD\nMoskva računa na to da će Nemačka podržati projekat izgradnje gasovoda „Severni tok 2“, čak i u uslovima neviđenog pritiska Amerike, izjavila je portparolka... 17.06.2020, Sputnik Srbija\n18:14 17.06.2020 (Osveženo: 00:58 26.08.2021)\n© Sputnik / Alekseй Kudenko / Uđi u foto-galerijuKompresorska stanica "Portovaja" gasovoda "Severni tok"\nMoskva računa na to da će Nemačka podržati projekat izgradnje gasovoda „Severni tok 2“, čak i u uslovima neviđenog pritiska Amerike, izjavila je portparolka Ministarstva spoljnih poslova Rusije Marija Zaharova.\n„Računamo na dalju podršku projekta od strane nemačke vlade. Polazimo od pretpostavke da će svi učesnici u projektu moći u potpunosti da ispune svoje ugovorne obaveze, a da će sve države, zainteresovane za novi gasovod, pokazati političku volju neophodnu za realizaciju te strateški važne inicijative za pouzdano snabdevanje ujedinjene Evrope energentima“, istakla je Zaharova.\nPrema njenim rečima, trenutna situacija je ozbiljan izazov za EU, između ostalog i sa stanovišta bezbednosti njenog tržišta za strane investicije.\n„Agresivni pritisak koji Vašington vrši na svoje evropske saveznike, prvenstveno na Nemačku, u cilju prekida izgradnje gasovoda ‘Severni tok 2’ je neviđena pojava za transatlantske odnose. Sankcije, o kojima je bilo govora u američkom Kongresu, imaju za cilj da nanesu direktan udarac nemačkoj ekonomiji“, objasnila je portparolka.\nPritom, Zaharova je istakla da je odgovor na sankcije suverena odluka Berlina i zemalja Evropske unije.\nRanije je šef komiteta za energetiku nemačkog Bundestaga Klaus Ernst predložio da Berlin uvede sankcije protiv američkih senatora koji su inicirali novi set sankcija protiv gasovoda „Severni tok 2“.\nInače, novi američki zakon o sankcijama „Severnom toku 2“ predviđa kazne ne samo za kompanije koje stavljaju na upotrebu brodove za polaganje cevi, već i za kompanije čiji se brodovi bave drugim aktivnostima vezanim za gasovod.\nAmeričkom Senatu podnet nacrt zakona o sankcijama „Severnom toku 2“


Venecijanska komisija kritikovala mađarske reforme\nEvropska služba za izgradnju demokratije i pravne države - Venecijanska komisija, u ponedeljak je oštro kritikovala predloženu reformu pravosuđa Mađarske ocenivši je kao "pretnju" nezavisnosti te grane vlasti.\nU izveštaju objavljenom u ponedeljak, to telo pravnika i ustavnih stručnjaka pri Savetu Evrope priznaje da "stari mađarski pravosudni sistem nesumnjivo treba da se reformiše", ali, reforma kakva se izvodi je "pretnja nezavisnosti sudstva".\n"Osnovni elementi reforme - ako ostanu kakvi jesu - ne samo što su u suprotnosti sa evropskim standardima organizacije pravosuđa, posebno njegove nezavisnosti, već su problem i u pogledu prava na pravično suđenje, garantovanog članom 6 Evropske konvencije o ljudskim pravima", primetili su pravnici.\nVenecijanska komisija posebno ukazuje na "koncentraciju vlasti u rukama jedne ličnosti - predsednika Nacionalne sudijske službe".\nStručnjaci pozivaju mađarske vlasti da uspore promenu starosne granice za penzionisanje sudija, preporučujući da se "barem produži prelazni period da bi se zaštitili legitimni interesi postojećih sudija".\nReforma predviđa i da se starosna granica za penzionisanje sudija smesta spusti sa 70 na 62 godine što bi rezultiralo odlaskom 274 sudija i tužilaca. Opozicija to vidi kao način da vlast ukloni nepoželjne sudije.


- Pre nekoliko dana dobio sam potvrdu Ministarstva kulture Srbije da je moj predlog prihvaćen da se 2012. godina povodom sto godina Gradske kuće u Subotici na poštanskoj marki pojavi i ovaj izuzetna objekat. Od oca sam nasledio ljubav prema filateliji, ali i 50 godina njegovog sakupljačkog rada. Član sam Saveza filatelista od 1950. godine i imam nekoliko hiljada PTT markica - kaže Ljudevit Vujković Lamić, Lalika.\n- Od 2000. godine se trudim da Subotica dobija svoje marke. Imamo poštansku markom sa čapljom na Ludašu, četiri marke iz palićkog ZOO vrta, dve sa bunjevačkim nošnjama, Sarićevu, dve „Dužijance“ i očekujemo Gradsku kuću. Nakon upornog višegodišnjeg predlaganja, 2010. godine je konačno prihvaćeno da se na poštanskim markama u seriji muzejskih eksponata prikažu motivi od pletene slame povodom sto godina „Dužijance“.\n- Štampana je marka od 22 dinara za redovan unutrašnji saobraćaj na kojoj je maketa Crkve Svete Terezije Avilelske, rad Kate Rogić i Mare Ivković i Ivandekić iz 1973. godine. Za marku preporučene pošiljke od 55 dinara korišćena je kruna, rad Jozefine Skenderović. Marke su štampane u desetercu sa vinjetom u sredini donjeg reda sa fotografijama Augustina Jurige - kaže Ljudevit Vujković Lamić.\nU njegovoj kolekciji je i mnogo značaka, razglednica, olovaka, kalendara, slika, fotografija, plakata, starog novca, mapa, časopisa, monografija, mini-flaša i drugih dokumenata koji govore o istoriji Subotice.\nLalika nije žalio da plati i 500 evra primerak koji mu nedostaje u kolekciji, a interesovanje za istoriju grada Vujkovića je odavno odvela u Istorijski arhiv, Gradski muzej i Gradsku biblioteku, gde se oseća kao kod kuće ili kao stalni saradnik. Zahvaljujući njegovom predanom sakupljanju, u Arhivu imaju običaj da kažu posetiocima da, ako nešto ne mogu da nađu kod njih, potraže kod Lalike.\n- Pošto moja deca nisu zainteresovana, sve što sam sakupio istraživajući godinama grad, njegove ulice, opštu kulturu, istoriju, fotografiju i još puno oblasti namenio sam Istorijskom arhivu. Posebno je zanimljiv materijal o ulicama, promena imena i statistika koju vodim. Recimo, 1950. godine smo imali svega 374 ulice, a danas grad nije puno veći a proširen je na oko hiljadu ulica. Današnja Zmaj Jovina ulica se 1941. godine zvala Jokai utco, 1921. godine bila je isto Zmaj Jovina, 1915. godine isto Jokai, a 1874. godine se zvala Poplanjoš–Roktar–Pastor– Utvuš, jer su se davali nazivi po delovima ulica - kaže Ljudevit Vujković Lamić, koji je i reosnivač Pučke kasine i saradnik brojnih stručnih časopisa.\nTragajući za novim saznanjima o ulicama, Ljudevit Vujković Lamić je uspeo da prebroji da Subotica u svojim nazivima ulica ima dvojicu Albe, dva Alberta, dva cara, dva Luja, dva Mirka, tri Alekse, tri Andrije, tri Boška, četiri Antuna, četiri Jovana, pet Karolja i Stevana, šest braća, šest Ferenca, šest Lukača, osam Petra, osam Vladimira i deset Ivana i Josipa.


RTCG - Radio Televizija Crne Gore - Nacionalni javni servis :: Politika :: Šavnik simbol postojanosti Crne Gore\n21. 07. 2019. 09:24 >> 09:24 8\nŠavnik simbol postojanosti Crne Gore\nCrnogorski predsjednik Milo Đukanović čestitao je građanima i rukovodstvu Dan opštine Šavnik.\nU čestitki Đukanovića predsjedniku Opštine Mijomiru Vujačiću, predsjedniku SO Jugoslavu Jakiću, odbornicima, građanima i učesnicima svečane sjednice navodi se da "Šavnik sa svojim ljudskim i prirodnim potencijalima, kao i cijeli Durmitorski kraj, simbolizuje postojanost Crne Gore, utemeljenu na slobodarstvu od iskona, i antifašizmu kao trajnoj istorijskoj vertikali".\n"Na tim čvrstim fundamentima Šavnik je davao i daje izuzetan doprinos obnovi crnogorske nezavisnosti, kao i afirmaciji naše države, uvažene članice NATO, zemlje na pragu EU, koja je pouzdan susjed i važan faktor regionalne stabilnosti", navodi se u čestitki Đukanovića.\nPredsjednik ističe i da u takvom stabilnom državnom okviru, vlast na svim nivoima mora uložiti dodatne napore za stvaranje materijalnih i drugih pretpostavki za kvalitetniji život naših građana, i u Šavniku, i širom Crne Gore.\nMilo Đukanović Dan opštine Šavnik


ERDOGAN SVEČANO DOČEKAN U BEOGRADU | Hayat.ba\nERDOGAN SVEČANO DOČEKAN U BEOGRADU\nPredsjednik Turske Recep Tayyip Erdogan svečano je danas dočekan ispred Palate Srbija u Beogradu uz najviše državne počasti, a u prisustvu predsjednika Srbije Aleksandra Vučića i njegove delegacije.\nS Erdoganom su u Beograd doputovali i supruga Emine Erdogan, ministar spoljnih poslova Mevlut Cavusoglu, ministar odbrane Hulusi Akar, ministar poljoprivrede i šumarstva Bekir Pakdemirli, ministar saobraćaja i infrastrukture Mehmet Cahit Turhan, ministar finansija i trezora Berat Albayrak, kao i direktor predsjedničkog ureda za komunikacije Fahrettin Altun, javlja Anadolu Agency (AA).\nSada će dvojica predsjednika obići izložbu “Srbija i Turska u dokumentima Osmanskog arhiva i Arhiva Srbije”, potom održati tet-a-tet sastanak, a zatim prisustvovati drugoj sjednici Visokog savjeta za saradnju Srbije i Turske.\nNakon izjava, predsjednici Turske i Srbije obratit će se i na otvaranju Srbijansko-turskog poslovnom foruma, kome će prisustvovati veliki broj privrednika iz obe zemlje.\nNakon samita, predsjednici Turske, Srbije i članovi Predsjedništva BiH prisustvovat će svečanoj ceremoniji polaganja kamena temeljca za izgradnju autoputa Beograd – Sarajevo u Sremskoj Rači.


U ovom periodu, značajno je za istaći da su prihodi, primici i finansiranje iznosili 77.508.806 KM, što je u odnosu na prihode, primitke i finansiranje ostvarene u istom periodu prošle godine, više za oko 12%. Gledajući rashode i izdatke, oni su u prvom tromjesečju ostvareni u iznosu od 73.950.945 KM i, u odnosu na isti periodu prošle godine ostvarenje je veće za oko 6%. Naprijed navedeno znači da je Tuzlanski kanton prvom kvartalu ostvario tekuću suficit oko 3, 5 miliona KM.\nAnalizirajući ove periodične izvještaje i donoseći kvartalne operativne planove, Vlada Tuzlanskog kantona nastavlja politiku finansijske discipline i strožijeg planiranja i nadzora nad trošenjem sredstava iz Budžeta. Ova politika između ostalog je polučila ostvarivanjem pozitivnih rezultata u finansijskom poslovanju Kantona, ostvarivanjem tekućih suficita, te smanjivanjem akumuliranog deficita u Budžetu Tuzlanskog kantona.\nTakođer, Vlada je u prvom kvartalu ove godine donijela Odluke o odobravanju sredstava na teret budžetske pozicije tekuća rezerva budžeta u ukupnom iznosu od 110.269, 68 KM, što u procentima iznosi 18, 38% u odnosu na usvojeni Budžet Tuzlanskog kantona. I ovaj podatak pokazatelj je restriktivne politike i štedljivog odnosa prema budžetskim sredstvima.


Bijelo Polje, 25. jun 2020.\nŠivenjem do veće socijalne uključenosti uz podršku Kraljevine Norveške\nPet nezaposlenih žena sa invaliditetom iz Bijelog Polja otpočelo je četvoromjesečnu obuku krojenja i šivenja.\nPet nezaposlenih žena sa invaliditetom iz Bijelog Polja otpočelo je četvoromjesečnu obuku krojenja i šivenja, u okviru projekta „Osposobljavanje i zapošljavanje žena sa invaliditetom u Zaštitnoj radionici“ koji sprovodi Opština Bijelo Polje uz finansijsku podršku Kraljevine Norveške preko projekta “Norveška za vas - Crna Gora”.\nKoordinator projektnog Tima Opštine Bijelo Polje Samedin Agović kaže da su polaznice izabrane na javnom konkursu Zavoda za zapošljavanje u Bijelom Polju.\n„Opština Bijelo Polje dobila je podršku Kraljevine Norveške da pored ove obuke nabavi četiri specijalizovane industrijske mašine. Opština Bijelo Polje snažno podržava ekonomsko osnaživanje osoba sa invaliditetom u skladu sa Zakonom o zaštiti od diskriminacije lica sa invaliditetom, a kako bi žene sa invaliditetom dobile ravnopravan tretman na tržištu rada“, kazao je Agović.\nPo dobijanju sertifikata i provjere stečenih znanja i vještina, tri žene će dobiti zaposlenje u Zaštitnoj radionici civilne organizacije Udruženja paraplegičara Bijelo Polje i Mojkovac na period od godinu dana, sa mogućnošću daljeg produžavanja radnog angažmana. Na osnovu zakona o profesionalnoj rehabilitaciji i zapošljavanju osoba sa invaliditetom, polaznice će tokom obuke dobijati mjesečnu novčanu nadoknadu od 15% od prosječne bruto zarade u Crnoj Gori, u iznosu od 127,90 USD.\nCilj projekta „Osposobljavanje i zapošljavanje žena sa invaliditetom u Zaštitnoj radionici“ je unaprijeđenje preduzetničke infrastrukture i jačanje preduzetničkih znanja i vještina kroz zapošljavanje ranjive grupe koju čine žene sa invaliditetom. Tokom projekta, biće uspostavljen efikasni mehanizam komunikacije/saradnje među organizacijama civilnog društva, ranjivih grupa, lokalnih vlasti i drugih zainteresovanih aktera na lokalnom nivou u oblasti zapošljavanja i zaštite lica sa invaliditetom od diskriminacije, biće povećan stepen uključenosti žena sa invaliditetom na tržištu rada i unaprijeđena konkurentnost proizvoda na tržištu. Projekat finansira Kraljevina Norveška sa 18.876,50 dolara.


SRBI KRALJEVI AMERIČKIH DRUMOVA Njih petoro vode biznise od Njujorka do Los Anđelesa, Aleksandar posle samo 8 godina ima 850 KAMIONA, vozači: Sa Srbima je najbolje! – Kragujevčani – Najposećeniji portal u Šumadiji\nKao po nepisanom pravilu, već decenijama unazad, naši ljudi koji dolaze u Ameriku, a pre svega u Čikago, ulaze u poslove sa kamionima. Prvo počinju da voze, popravljaju kamione i na kraju dođu i do vlastitog biznisa, a jedna stvar je uvek ista – čvrsto se drže zajedno u toj sferi. Kao što se zna da u ovom gradu uglavnom Indijci otvaraju benzinske pumpe, ljudi iz Azije bave se negom lica i tela, a ako se radi o prevozu, velika je verovatnoća da su u to umešani – Srbi. „Blic“ je pronašao neke od najboljih Srba u ovom poslu i prenosimo vam njihove uspešne i uzbudljive priče…\nU zavisnosti od toga ko je kada došao u Ameriku i pod kojim uslovima, koliko je bio uporan i ambiciozan – pravili su se različiti rezultati. Neki bi prvo počeli, pa brzo izašli iz biznisa, neki i dalje „samo“ vozili kamione, a oni najuporniji izgradili su cele imperije, da bi na kraju došli do toga da se na auto-putevima od Njujorka do Los Anđelesa često sreću kamioni i prikolice sa znakovima njihovih kompanija (koje često imaju neki simbol i povezanost sa Beogradom, Kragujevcem, Čačkom ili nekim drugim njima dragim gradom u domovimi).\nVlasnik Vladimir Kostić došao je u Ameriku dosta ranije da bi baveći se uspešno drugim poslovima shvatio da je transport oblast u koju treba uložiti, te je 2014. godine osnovao „Merktor Global Lodžistiks“. I ono što najviše impresionira jeste da su za kratak period došli do neverovatne flote od 160 kamiona!\n– Budući da je ovo jedna od važnijih grana industrije, mnogi ljudi zainteresovani su da budu u ovom poslu. Ono što privlači je mogućnost zarade, a opet oni sami odlučuju koliko će i kada da voze. Osim toga, sigurnost svih učesnika u saobraćaju mora biti na prvom mestu, što nam ujedno omogućava i dobijanje dobro plaćenih tura. Vozači prolaze kroz dodatne obuke, kako bi se sigurnost dovela na zavidan nivo. Vozači koji su dobrodošli u naš tim su vožači koji su odgovorni, koji pozdravljaju timski rad i vide u tome uspešnost poslovanja. Timski rad predstavlja usklađenost rada, uspešne komunikacije i poštovanja između dispečera, vozača i brokera. To je ono što cene i vozači i brokeri koji biraju nas kao kompaniju na čiju preciznost u obavljanju posla mogu da računaju, a što ujedno dovodi i samog brokera do uspešnog poslovanja sa svojim klijentima – ispričao je za „Blic“ vlasnik konpanije Vladimir Kostić.\nU „Merkator Global Lodžistiksu“ stavljaju akcenat na širenje posla, što, kako kažu, dolazi samo po sebi jer poštuju i brokera od kojih dobijaju ture koje njihovi vozači voze, kao i same brokerske kuće. To se posebno videlo u teškim vremenima korona virusa kada su vozači Merkatora vozili hrabro i isporučivali pomoć i potrepštine ugroženima širom Amerike.\nAleksandar Mimić, vlasnik „Super Ega“\n– Rodom sam iz Dalmacije, posle smo se preselili u Beograd, da bih kasnije odlučio život da nastavim u Americi. Posle Bostona odlučio sam da se okušam u Čikagu, gde je bilo više naših ljudi. U početku sam samo godinu dana vozio kamion, zeleći da naučim sve što bi mi dalje pomoglo da budem uspešan u ovome kada dođe do otvaranja kompanije. Tadašnja devojka, sada supruga Nina, takođe je bila upućene u neke administrativne sfere transporta i zajedno smo gradili. Kada sam prestao da vozim kamion, bio sam dispečer, imao sam i nekoliko svojih kamiona, a danas imamo oko 850 svojih kamiona i isto toliko prikolica koje ili voze u kompanijama čiji sam vlasnik, ili ih iznajmljujem drugima – priča nam Aleksandar koji je ovo postigao do svoje 30. godine, a pre samo osam godina je došao u Ameriku.\n– Od početka, šta god sam imao, ulagao sam u posao, napredak mi je jedino bio važan. Ako bih prodao jedan kamion, uložio bih dalje u posao. I kada sam mogao da imam najbolja kola i najskuplji stan, nisam se opterećivao time, ulagao sam i dalje u kamione. Nije mi bilo važno. Sada u okviru „Super Ega“ koji je osnovan, imam i prateće sestrinske kompanije koje operišu u ovom polju. Kompanije koje prodaju i iznajmljuju kamione drugim kompanijama, kompaniju za prevoz robe širom Amerike, brokersku kompaniju… – kaže Aleksandar.\n– Magnum Frejt je firma osnovana 2016. kao holding kompanija mog brata i moje malenkosti. U sklopu Magnuma su i firme NV frejt specijalizovana za „flet bed“ lodove, Magnum ekspedajt (što podrazumeva određene linije sa unapred pripremljenim turama za manje kamione), a sada već imamo i svoju radionicu za popravke i održavanje naših kamiona „Magnum Dizel Riper“. Smatram da je brokerski posao isto tako bitan, pa smo osposobili i sestrinsku kompaniju kojoj je cilj sklapanje poslova sa proizvođačima, bez posrednika – priča nam Vladimir, vlasnik kompanije.\n– Veliki trud, upornost, odricanje, učenje i usavršavanje su ono što je bila naša svakodnevnica i to je dovelo i do rezultata što nas čini jednom od većih srpskih kompanija u Čikagu. To nisu samo fraze, već zaista jeste tako. Ne postoji rivalitet između Nikole i mene, zajedno smo tu da radimo i gradimo dalje. Nikada se nismo posvađali, jer sloga i zajedništvo daju rezultate – priča nam, i dodaje:\n– Shvatili smo da je važno da održimo dobar rejting, da korektnim poslovanjem dajemo dalje preporuke za saradnju, pa nije teško pronaći partnere i brokere koji nam daju svoje poverenje. Takođe, imamo servis 24 sata, pa svi koji sa nama sarađuju u tom momentu znaju gde su naši kamioni i kako poslujemo. Isto tako važno je imati i dobru opremu, nove kamione, u šta i ulažemo. To je važno i za bezbednost, efikasan rad i reputaciju kompanije.\nZaposleni u „Magnum Frejtu“ hvale svoje poslodavce:\nLuka Jović mogao je da bude bilo ko od studenata koji su preko čuvenog projekta „work and travel“ došli iz Srbije u Ameriku da rade tokom leta. Te 2013. godine mladi su zaista dolazili na praksu na nekoliko meseci i vraćali se, ali vođen drugačijom vizijom i hrabrošću, mladi Novosađanin odlučio je da ostane, krene od nule i svoju sreću potraži u Čikagu. Sada je već jasno da je jedan od začetnika tog talasa mladih Srba koji su brzo shvatili da vozeći kamion mogu lako da nauče posao, osnuju kompanije i zarade, kao što veruju da ne bi mogli u domovini:\n– Počeo sam kao mnogi, ali nisam želeo da ostanem u kamionu, kao što se često desi pošto momci vide kako se lako zarađuje dobar novac sa malo znanja i poznavanja jezika. Brzo sam se organizovao, i kada sam dovoljno upoznao posao i zaradio nešto vozeći kamion, kupio sam i sam nekoliko kamiona i ponudio drugim našim momcima da voze za mene, onima koji su bili na početku i tražili poslove u Americi kao ja nekada – priča nam Luka, i dodaje:\n– Posle nekog vremena vratio sam se u Srbiju na par godina, nedostajala mi je kuća i život u domovini. Ispostavilo se da to možda i nije bilo najmudrije jer su se izgubile neke niti i kontakti u poslu u Americi koje sam do tada gradio. Međutim, ni tadašnji život u Srbiji nije mi doneo zadovoljstvo, već sam shvatio da ipak želim da se okušam u Čikagu. Bio sam zreliji i odlučniji nego prvi put, a ujedno razumeo da je Amerika zemlja u kojoj sto puta možete da počnete ispočetka i dobijete novu šansu – priča nam Luka.\nU njegovoj kompaniji „Rakmark“ stavljaju kvalitet ispred kvaniteta, pošto smatra da nije samo važan broj već i način kako se posao radi. Važno im je da ljudi koji rade, pre svega vozači, budu sugurni, finanskijski zadovoljni i bezbedni na putu. Polažu mnogo na stabilnost kompanije i dobar rejting koji su stekli kroz svakodnevno dokazivanje i poverenje u radu sa brokerima i poslovnim partnerima.\n– Nekada pomislim da bi trebalo da ubrzamo sa širenjem firme, kupimo „flotu“ kamiona, ali se ipak urazumim jer sa 100 kamiona isto mogu da spavam u jednom krevetu, živim u jednoj kući, vozim jedan automobil… sve što imam stekao sam od kamiona, i zahvalan sam na tome.\n– Sa Lukom sam od prvog dana i priznajem da smo mnogo prošli dolazeći do ovog nivoa. Rizikovao sam i uprkos drugim poslovnim ponuda izabrao sam „Rakmark“, tada nepoznatu firmu, da bismo napravili stabilnu kompaniju. Tada smo se borili za brokere i kontakte na tržištu, sada imamo direktne mušterije i već smo kroz vreme stekli stalne ugovore sa recimo „Pirelijem“ i „Mišelinom“, prevozimo i robu proizvođača elektronskih komponenti, što se posebno dobro plaća – objašnjava Brajković.\nNajviše vozača im je sa Balkana i Južne Amerike, a poslednjih godina sve višei i iz Severne Amerike što, smatraju, mnogo znači, pošto Amerikanci biraju Balkance iz „Rakmarka“ za poslodavce čime postaju jednaki sa američkim firmama i izlaze iz te “imigrantske senke”.\n– Kada kažem prijateljima u Srbiji čime se bavim u Čikagu i koliko kamiona imam, oni mi uglavnom odgovore “lako je tebi”, neznajući šta sve ovaj posao donosi i odnosi i šta sam sve prošao da bih danas bio ovde. Kada se podvuče crta, više sam nego zadovoljan, mislim da su neke stvari moguće samo u Americi, krenuti ni od čega i stvoriti ozbiljnu kompaniju. Naravno da bih jednog dana voleo da se vratim u svoj Novi Sad, ali mislim da je to i dalje daleko – završava svoju priču vlasnik „Rakmarka“ Luka Jović.\nIzvor:Blic FOTO: PRIVATNA ARHIVA\nCategories:\tAktuelno\t/ No Responses / by Kragujevčani 09/08/2020


Srpska dijaspora u Rusiji puna elana | Управа за сарадњу с дијаспором и Србима у региону\nHome>>>Vesti>>>Dijaspora Srbije>>>Srpska dijaspora u Rusiji puna elana\n15. april 2013.\tDijaspora Srbije, Vesti 106 Views\nPripadnici srpske dijaspore i njihove organizacije u Rusiji imaju dobru saradnju sa ruskom državom, ističe u izjavi za Međunarodni radio Srbija dr Slavka Drašković, direktorka Kancelarije Vlade Srbije za saradnju s dijasporom i Srbima u regionu, koja je nedavno boravila u Rusiji. Naša dijaspora u toj zemlji je tek u poslednjih nekoliko godina formirala svoje organizacije, puna je entuzijazma i spremnosti da radi, sarađuje i koristi iskustva drugih delova naše dijaspore, ocenjuje Slavka Drašković.\nSusret sa pripadnicima dijaspore u Rusiji bio je veoma dobar i na trenutke veoma emotivan, naša dijaspora u toj zemlji je relativno mlada, osnovala je tri velike, najznačajnije organizacije i radi sa velikom motivacijom, kaže Slavka Drašković. Neki od problema koje su oni izdvojili su informisanost i potreba da se u Moskvi formira srpski kulturni centar, napominje direktorka Kancelarije za saradnju s dijasporom i Srbima u regionu.\n„Naša dijaspora u Rusiji ima dobru saradnju sa ruskim vlastima. Razgovarali smo i o nekim problemima na kojima Srbija i Rusija već rade, a tiču se, između ostalog, pojedinih pitanja u vezi sa radnim odnosima. Tu je i potreba očuvanja srpskog jezika, gde Srbija kao država treba da pomogne“ – ističe Slavka Drašković i dodaje da takve situacije zahtevaju hitno reagovanje. Ona napominje da je katedra za srpski jezik u Petrogradu ugašena, a otvorena je katedra za crnogorski jezik.\nPostoji i velika opasnost od zatvaranja katedre za srpski jezik na moskovskom univerzitetu.\nNaša sagovornica je u Ministarstvu spoljnih poslova Rusije razgovarala sa predstavnicima odeljenja za Ruse u dijaspori i regionu i razmenila iskustva o modelima saradnje sa ljudima u rasejanju. Rusija ima nešto vrlo slično nama, a to su Rusi koji žive u regionu, odnosno u bivšim sovjetskim republikama, kaže Slavka Drašković, ističući da iskustva Rusije u organizaciji i pravnoj regulativi mogu nama biti od velike koristi, na primer u izmenama Zakona o dijaspori i u radu skupštine i predstavnika dijaspore i Srba u regionu.\n„U razgovorima sa ruskim zvaničnicima bilo je reči i o tome da se u Srbiji organizuje međunarodna konferencija na kojoj bismo razmenili iskustva i razgovarali o odnosima prema dijaspori, što je, po mom mišljenju, veoma važno za razvoj samih država. Predstavnici Rusije su vrlo spremni da dođu na tu konferenciju, a verujem da će doći i iz drugih evropskih zemalja“ – kaže Slavka Drašković.\nPrilikom boravka naše delegacije u Rusiji održane su i prezentacije srpskog turizma i srpskih banja, kako bi se privukli turisti iz te zemlje. I to, prema oceni naše sagovornice, ne bi trebalo da bude teško, jer su oni spremni da dođu, ali žele da budu dobro informisani. Ona napominje da je istraživanje koje su sproveli studenti iz naše dijaspore u Rusiji pokazalo da građani te države Srbiju uglavnom povezuju sa Kosovom, sukobima i nestabilnom situacijom.\n„Kada u Rusiji imamo takve rezultate, onda nam je jasno da Srbija mora mnogo da radi na svom imidžu, na slici Srbije kao bezbednoj destinaciji. To je važno i za sigurnost ulaganja, i za odnos prema Srbiji u svakom pogledu, i turističkom i ekonomskom. Smatram da je dijaspora ključna tačka koja može da nam u tom pravcu pomogne, ne samo u Rusiji, nego i kada je reč o drugim zemljama“ – ističe direktorka Kancelarije.\nO tome koliko ima državljana Srbije u Rusiji ne postoje precizni podaci. Neke procene govore da ih ima 30 hiljada, pa čak i 80 hiljada, na šta utiču i česte migracije radne snage. Najveća koncentracija srpske dijaspore je, kako napominju u Kancelariji, u ekonomskim centrima: Moskvi, Sankt Peterburgu, Sočiju, Krasnodaru i sibirskom području.\nPrevious Sastanak zajednice srpskih klubova Gornje Austrije\nNext Teletekst na kanalu RTS SAT


Prvi Subotički polumaraton | Subotički polumaraton\nPrvi Subotički polumaraton\nKada se priča o Sportu, ne mora se navoditi o kojoj grani sporta je reč već je dovoljno reći nečije ime i prezime da bi se shvatilo koje to značenje nosi. Nataša oličenje upornosti, snage i volje a Nora kao neko ko to prezentuje na trkačkim stazama širom Srbije pa i šire.\nSuboticu kao grad sportova poštujem i uvek ga se rado setim još iz vremena kada sam igrala i na terenu sa svojim koleginicima pokazivala upravo ono što će 02. Septembra ovim ulicama pokazati trkači, a to je upornost i volja da ono što se započne i završi.\nUskoro ćemo upoznati sve zainteresovane sa izgledom medalje i majice koje će svi takmičari dobiti u startnom paketu.Naša trka se razlikuje po mnogo čemu od trka širom Srbije i regiona a to je sama trasa i sijaset drugih detalja o kojima ćemo u narednom periodu. Za sve koji misle da trče kroz istoriju naša trka biće nezaboravno iskustvo.\nOd 2016. godine obavlja funkciju predsednice KKŽ Crvena Zvezda.Iste godine Zvezda je osvojila duplu krunu – odbranila pehar u Kupu i posle 13 godina osvojila titulu šampiona države.


Delta Holding - Blic Online\nIzricanje presuda vlasniku Delta holdinga Miroslavu Miškoviću, njegovom sinu Marku i ostalim optuženima zakazano je u Specijalnom sudu u Beogradu za 5. mart, pošto im je juče završeno ponovljeno suđenje.\nU Specijalnom sudu u Beogradu danas je nastavljeno ponovljeno suđenje vlasniku Delta holdinga Miroslavu Miškoviću, njegovom sinu Marku i ostalim optuženim za utaju poreza, kao i optuženima u slučaju oštećenja Fabrike maziva iz Kruševca.\nTRKA ZA SAVA CENTAR Produžen rok za učešće na tenderu, "Delta" spremna da uloži 25 MILIONA EVRA\nRok za podnošenje prijava na tenderu za izbor partnera za rekonstrukciju i upravljanje kongresnim "Sava centrom" produžen je do 20. marta, saopšteno je iz gradske uprave.\nApelacioni sud pravosnažno obio zahtev Miškovića da mu vrati 11 miliona evra jer "može da pobegne"\nApelacioni sud u Beogradu pravosnažno je odbio zahtev vlasnika "Delta holdinga" Miroslava Miškovića da mu sud vrati 11 od 12 miliona evra položenog novca na ime jemstva, jer smatra da i dalje postoji isti stepen opasnost od njegovog bekstva, kao u vreme kada mu je pomenuti iznos za jemstvo određen (u julu 2013. godine).\nSUĐENJE BIVŠEM MINISTRU PRIVREDE Mišković izostao sa svedočenja\nVlasnik Delta holdinga Miroslav Mišković nije danas došao u Specijalni sud u Beogradu gde je trebalo da svedoči na suđenju bivšem ministru privrede i privatizacije Predragu Bubalu i ostalim optuženim za zloupotrebe prilikom prodaje paketa državnih akcija u Luci Beograd preduzeću "Vorldfin" iz Luksembruga 2005. godine.\n"NEMOJTE MENE DA PITATE" Miroslav Mišković odbio da govori o presudi sinu\nSuđenje vlasniku Delta holdinga Miroslavu Miškoviću nastavljeno je danas u Specijalnom sudu nakon tromesečnog prekida koji je bio izazvan njegovim lošim zdravstvenim stanjem, a sledeće suđenje zakazano je već za ponedeljak, 11. april. Vlasnik "Delta holdinga" odbio je da komentariše presude Specijalnog suda njegovom sinu Marku.\nSUĐENJE Mišković: Ne razumem ovaj proces, šta ću ja ovde\nU Specijalnom sudu danas je, izvođenjem pisanih dokaza, nastavljeno objedinjeno suđenje vlasniku Delta Holdinga Miroslavu Miškoviću i ostalim optuženima za oštećenje putarskih preduzeća i kruševačke fabrike FAM.\nMišković:Bio bih pušten iz pritvora i bez jemstva\nVlasnik Delta Holdinga Miroslav Miškovć rekao je danas da je trebalo da bude pušten iz pritvora bez polaganja višemilionskog jemstva da je odluka Ustavnog suda Srbije o tome stigla na vreme u Specijalni sud, i ponovo odbacio navode optužnice za malverzacije u putarskim preduzećima.\nMIŠKOVIĆEVA ODBRANA Ja sam utučen čovek, problem mog slučaja što tužioci imaju male plate\nVlasnik "Delta holdinga" Miroslav Mišković rekao je u Specijalnom sudu da će ceo svoj slučaj izneti pred Vašingtonsku arbitražu. On je negirao da je izvlačio novac iz putarskih preduzeća i da je utajio porez, tvrdeći da u njegovom slučaju "nema krivičnog dela i da nema poreza".\nMišković prodaje „Deltinu“ zgradu\nVlasnik „Delta holdinga“ Miroslav Mišković centralu će privremeno preseliti na lokaciju nekoliko stotina metara dalje od sadašnje zgrade dok ne izgradi novu.\nSUĐENJE MIŠKOVIĆU Odbrana traži svedočenje Radulovića i Tadića\nOdbrana vlasnika "Delta Holdinga" Miroslava Miškovića i njegovog sina Marka predložila je danas da se bivši ministar privrede Saša Radulović i bivši predsednik Srbije Boris Tadić saslušaju kao svedoci u procesu koji se protiv njih vodi u Specijalnom sudu u Beogradu.


Grbić: Da zaboravimo grupnu fazu i budemo koncentrisani\nBeta 11. jula 2015. 14:30\nSelektor odbojkaške reprezentacije Srbije Nikola Grbić rekao je danas da bi njegovi izabranici na završnom turniru Svetske lige u Rio de Žaneiru trebalo da imaju nov pristup u odnosu na grupnu fazu takmičenja i dodao da bi mali problem mogao da predstavlja kasni dolazak ekipe u Brazil.\n„Moramo da zaboravimo sve ono što uradili i da imamo nov pristup. Moramo da zaboravimo i to što smo Italiju pobedili tri od četiri utakmice. Počinjemo novu utakmicu od 0:0. Verujem da ćemo da ponoviti neke dobre stvari iz grupne faze i da ćemo uspeti da ispravimo neke sitnice i detalje. Ukoliko ponovimo dobar pristup, mislim da imamo šanse“, rekao je Grbić novinarima u Beogradu.\nSrbija će od 15. do 19. jula učestvovati na fajnal-siksu Svetske lige u Rio de Žaneiru, a u grupi će se takmičiti sa selekcijama Italije i Poljske.\n„Poljska je napravila neku vrstu smene generacija… Nemaju više trojicu iskusnih igrača u prvom timu, međutim, oni igraju dobro. Napravili su dobar rezultat u veoma nezgodnoj grupi. Očekujem teškou utakmicu protiv njih. Oni su prvaci sveta i zaslužuju poštovanje, ali… Ne razmišljamo o njima, prva da se koncentrišemo na Italijane“, kazao je Grbić.\nOn je rekao da bi reprezentacije Srbije mogao da bude problem kasni dolazak na fajnal-siks, ali da se u prošlosti pokazalo da ekipe koje kasno dođu na završnicu takmičenja naprave dobre rezultate.\n„Italijani su tamo dve nedelje i to može da bude neka mala prednost. Nama može da bude poteškoća, jer se nismo navikli na vreme… Zapravo to ne mora ništa da znači. Nije nam prvi put da idemo na dugačko putovanje… Bitno je da se koncentrišemo na terenu, da uradimo stvari kako treba i da budemo jači od svega“, kazao je on.\nKapiten reprezentacije Srbije Dragan Stanković rekao je da ukoliko ekipa pruži dobru igru u Riju može da se nada medalji.\n„U ekipi vlada dobra atmosfera i svi jedva čekamo da počne fajnal-siks. Daćemo sve od sebe i verujem da ukoliko pružimo dobru igru možemo da osvojimo neku od medalja“, rekao je Stanković.\nKorektor Aleksandar Atanasijević rekao je da je sada pravi trenutak da reprezentacija bude na najvišem nivou.\n„Često svi govorimo da je najbitnije da budemo na najvišem nivou kada bude došao trenutak… Sada je taj trenutak, sada treba da budemo najbolji. Zadovoljstvo nam je što ćemo moći da igramo protiv najboljih ekipa na svetu. Verujem da možemo da budemo ravnopravni… Idemo korak po korak“, kazao je Atanasijević.\nReprezentativci Srbije u Rio de Žaneiro putuju sutra sa aerodorma Nikola Tesla u Beogradu letom preko Frankfurta.


Darmanović: Crna Gora usredsređena na ispunjavanje obaveza sa evropske agende - Vijesti.me\nNEFORMALNI SASTANAK U BEČU\nDarmanović: Crna Gora usredsređena na ispunjavanje obaveza sa evropske agende\nIz Ministarstva su kazali da je tokom sastanka u Beču ponovljena jasna evropska perspektiva država regiona\nProces integracije od izuzetnog je značaja za dalje uspješno sprovođenje reformi i garancija je sigurnosti u regionu Zapadnog Balkana, ocijenio je ministar vanjskih poslova, Srđan Darmanović.\nDarmanović je, na neformalnom sastanku ministara vanjskih poslova u Beču, kazao da je veoma važno što je tema proširenja visoko među prioritetima austrijskog predsjedavanja Evropskom unijom (EU).\n„Crna Gora, nakon što je prošle godine ostvarila jedan od dva glavna vanjskopolitička cilja, članstvo u NATO-u, u potpunosti je usredsrijeđena na ispunjavanje obaveza sa evropske agende“, rekao je Darmanović na sastanku u okviru austrijskog predsjedavanja EU.\nSagovornici su, kako je saopšteno iz Ministarstva vanjskih poslova (MVP), razmijenili mišljenja o političkoj situaciji u okviru EU i šire.\nKako se navodi, oni su istakli značaj jačanja efektivnog multilateralizma, kao jednog od ključnih prioriteta Globalne strategije EU i njegove uloge u prevazilaženju izazova i prijetnji sa kojima sa susreće savremeni svijet.\nIz Ministarstva su kazali da je tokom sastanka u Beču ponovljena jasna evropska perspektiva država regiona.\n„Razmijenjena su mišljenja o daljim aktivnostima u okviru austrijskog predsjedavanja, kako unutar Unije tako i u kontekstu snažnije podrške državama u pregovaračkom procesu“, zaključuje se u saopštenju.\nSve ispunjavamo legalna mafija ,korupcija,droga,sverc cigara,pranje para,pljackanje drzave sa uvecavanjem racuna za investicije,ubistva , oprastanje poreza,pomoc povlascenim investitorima.........nema kraja nasim ispunjenim ciljevima odnosno ciljevima nasih pohlepnih politicara\nRagnarok 2 mjeseca i 2 nedjelje\nDarmanovicu kad god te vidim uhvati me stomacni virus.


Kome produžiti poreske olakšice?\nPredsjednik Barack Obama u dvorištu kuće pripadnika srednje klase na sjeveru Virginie, u blizini Washingtona\nU američkom Kongresu, nakon odmora u augustu, ključna rasprava će se voditi izmedju predsjednika Obame i republikanskih lidera oko produžetka poreskih olakšica, posebno oko toga ko će ih dobiti. Predsjednik Barack Obama se zalaže za produžetak poreskih olakšica iz vremena njegovog predhodnika George Busha, ali samo za Amerikance sa srednjim primanjima. Sa druge strane, Republikanci su nepopustljivi u zahtijevu da svi trebaju dobiti poreske olakšice, uključujući i najbogatije Amerikance. Kako se približavaju ključni izbori u novembru, obje strane su sve odlučnije u svojim zahtijevima.\nKongres Sjedinjenih Država Amerike\nPredsjednik Obama je u ponedjeljak izabrao neobično mjesto za razgovor o ekonomiji - dvorište kuće pripadnika srednje klase u Virginiji, ali njegova poruka je bila ista - Republikanski lideri blokiraju poreske olakšice za većinu Amerikanaca, ukoliko te iste olakšice ne dobiju i najbogatiji u zemlji:\n"Mi se još uvijek hrvemo sa Johnom Boehnerom i Mitchom McConnellom oko posljednjih dva ili tri procenta."\nPoreske olakšice koje je uvela Bushova administracija ističu krajem ove godine. Predsjednik Obama želi da ih produži za porodice koje zaradjuju manje od 250 hiljada dolara godišnje, ali ne i za one koji zaradjuju preko toga.\nIzgledalo je da su Republikanci spremni to prihvatiti nakon što je lider manjine John Boehner za CBS News izjavio:\n"Ako je jedina opcija koju imam da glasam za 250 hiljada i ispod, naravo da ću to uraditi."\nBoehner se medjutim našao usamljen. Lider republikanaca u Senatu Mitch McConnell je optužio Demokrate da unose razdor izmedju Amerikanaca sa niskim i visokim primanjima:\nNezadovoljstvo birača velikom nezaposlenošću i sporim oporavkom ekonomije bi moglo promjeniti većinu u Kongresu\n"Oni sada žele zakucati drugi ekser u kovčeg - nametnuti poreze ljudima koji će nas izvući iz ove recesije proširivanjem njihovog poslovanja i otvaranjem poslova."\nAli demokrati kažu da će prijedlog republikanaca u narednih deset godina povećati federalni deficit za 700 milijardi dolara, što zemlja nemože priuštiti kaže demokratski senator Richard Durbin:\n"On hoće da milioneri prime 100 hiljada u poreskim olakšicama, što većina nije tražila i koje mnogima nisu potrebne."\nPredsjednik Obama od Kongresa traži da poreske olakšice odobre što je prije moguće.\n"Mi to možemo uraditi ove sedmice", rekao je Obama u dvorištu kuće u Virginiji.\nAli da se to uradi, on mora uvjeriti i neke članove vlastite partije, posebno konzervativne demokrate kao što je kongresmen Gerry Connelly, koji kaže da bi:\n"Sobzirom na nepostojanost ekonomije, sve Bushove poreske olakšice bi trebalo privremeno produžiti."\nPitanje se može pokazati ključnim testom predsjednikovog liderstva. Nedavna istraživanja su pokazala nezadovoljstvo glasača zbog velike nezaposlenosti i sporog ekonomskog oporavka što bi Republikancima u novembru moglo dati potrebne glasove da od demokrata preuzmu većinu u Kongresu.


Nova usluga Centralne banke – Bankar.me\nFebruary 17, 2017 BANKE, CRNA GORA, SVE VIJESTI Leave a comment\nCentralna banka je od juče omogućila korisnicima da podatke koje zatraže preko internet portala eCBCG, osim elektronski, mogu preuzimati na željenu adresu putem pošte i lično na arhivi te institucije.\nKako je saopšteno, CBCG je 2015. godine realizovala projekat kojim je omogućeno da sva pravna lica, preduzetnici i javni izvršitelji, putem interneta mogu pristupiti podacima iz sistema prinudne naplate i Centralnog registra transakcionih računa.\nPristup portalu se vrši uz nedvosmislenu autentifikaciju i identifikaciju korisnika, pa je preduslov za korišćenje elektronskih servisa CBCG posjedovanje kvalifikovanih digitalnih sertifikata i registracija na portal eCBCG (https:// eportal.cbcg.me), navedeno je u saopštenju.\nKorisničko uputstvo je objavljeno na internet stranici CBCG.\nPOJMOVICBCG CBCG - Centralna Banka Crne Gore nova usluga CBCG


Postjugoslovenski apel EU i SAD: Nužna je hitna integracija Zapadnog Balkana - Vesti - Nedeljnik Vreme\nSve veći fokus na Balkan: Džo Bajden i Ursula fon der Lajen\n21. 6. 2022. / 19.49\nPostjugoslovenski apel EU i SAD: Nužna je hitna integracija Zapadnog Balkana\nStotinak javnih ličnosti sa postjugoslovenskih prostora uputilo je danas apel vladama država članica Evropske unije, američkoj vladi i NATO-u, u kojem objašnjavaju zašto je u novonastalim okolnostima u svetu pridruživanje Zapadnog Balkana Evropskoj uniji geopolitička i geostrateška neminovnost. Posebno se ističe destabilizujuća uloga Srbije podlegle ruskom uticaju\nU pismu stotinak javnih ličnosti sa postjugoslovenskih prostora stoji da je ruska agresija na Ukrajinu temeljno promenila evropski bezbednosni kontekst i pokrenula niz pitanja o budućnosti evroatlantskih integracija Zapadnog Balkana, koji je samo delimično integrisan u evroatlantske političke i bezbednosne strukture.\nIstiče se u pismu koje su potpisale visokoprofilisane osobe da je nedefinisana politika EU tokom poslednje decenije doprinela nazadovanju regiona i njegovom okretanju ka drugim partnerima.\nI dalje: infiltracija Rusije u procese i dešavanja u regionu i njen uticaj na Srbiju i deo Bosne i Hercegovine otvorila je pitanje gde Zapadni Balkan zapravo pripada, a uprkos brojnim izjavama i inicijativama koje se odnose na Zapadni Balkan do sada Zapad, a pre svega EU, nije ponudio stvarnu podršku, zaštitu i konkretnu perspektivu za budućnost regiona.\nNavodi se u pismu da efikasnija politika EU nije moguća sve dok njene članice balansiraju između principa vrednosti na kojima EU počiva i jedinstva, odnosno konsenzualnog principa prilikom donošenja odluka, te da su, imajući u vidu veoma fluidnu situaciju na Zapadnom Balkanu, kao i brojne špekulacije o mogućnosti Putinovog otvaranja “drugog fronta” na Balkanu, opravdane bojazni i strah građana ovih zemalja da može doći do dramatičnog pogoršanja situacije u regionu.\nSrbija kao faktor destabilizacije\nPotpisnici pisma očekuju od EU i SAD da vode doslednu politiku nepromenjivosti granica na Balkanu, a traže i da budućnost i funkcionalnost Bosne i Hercegovine ne zavisi od politike Beograda, koji "neometano dve decenije integriše/pripaja Republiku Srpsku na svim nivoima".\nTvrde potpisnici pisma i da Srbija zbog oslanjanja na Rusiju održava Kosovo u stanju zamrznitog konflikta i da bez međusobnog priznanja Srbije i Kosova region nema evropsku perspektivu, te da Kosovo odmah treba da dobije viznu liberalizaciju za koju su davno stvoreni uslovi.\nKada je u pitanju Crna Gora, kaže se da bi trebalo sprečiti mešanje u unutrašnje stvari koje potiču prvenstveno od vladajućih struktura u Srbiji, uz veliku pomoć Srpske pravoslavne crkve u Crnoj Gori, medija i bezbednosnih službi Srbije, ali zapravo posredno i neposredno Rusije.\nPodrška Albaniji i Severnoj Makedoniji\nTraži se i deboklada pristupnih pregovora Severne Makedonije i pomoć Albaniji, koja zaslužuje status kandidata, kao i jasno stavljanje do znanja da inicijativa Otvoreni Balkan ne može biti alternativa članstvu u EU.\nImajući sve ovo u vidu, potpisnici traže da Evropa i Sjedinjene Države povećaju svoj vojni, politički i ekonomski angažman u regionu u cilju sprečavanja daljnjeg malignog uticaja vanbalkanskih i neevropskih faktora.\nApel su, između ostalih, potpisali Ivo Komšić, Vesna Pusić, Edina Bećirević, Momčilo Radulović, Žarko Korać, Sonja Biserko, Azem Vlasi, Tamara Nikčević, Boris Varga, Husnija Kamberović, Dubravka Stojanović, Dinko Gruhonjić, Milivoj Bešlin, Miodrag Vlahović, Nikola Samardžić, Dragan Banjac, Boško Jakšić, Adil Kulenović, Senad Pećanin, Ejup Ganić, Izabela Kisić, Škeljzen Malići, Rade Radovanović\nMeđu potpisnicima su i Srećko Djukić, Aleksandra Jerkov, Dino Mustafić, Daliborka Uljarević, Duško Radosavljević, Zlatko Lagumdžija, Zoran Vuletić, Tanja Šuković, Darko Šuković, Davor Đenero, Andrej Nikolaidis, Draško Đuranović, Boro Kontić, Danilo Burzan, Raif Dizdarević, Nevenka Tromp, Nebojša Kaluđerović, Amila Buturović, Slobodan Beljanski, Jakob Finci, Nenad Prokić, Šerbo Rastoder.


Poslovne vesti - Vreme uspeha! (april 2015.) - Nedeljnik Vreme\nBroj 1265 02.04.2015\nVreme uspeha! (april 2015.)\nPredstavnici Wiener Srbija sa Rudolfom Ertlom\n"Günter Geyer" nagrada\nU konkurenciji oko 50 kompanija iz 25 zemalja sveta, Wiener Städtische osiguranje a.d.o. Beograd je osvojilo drugu nagradu za društvenu odgovornost, i to za projekte "Sportski čas – Ispravi se!", "100 hrastova za 10 godina", kao i za saradnju sa NURDOR-om, Kolom Srpskih sestara i Domom za decu bez roditeljskog staranja "Drinka Pavlović". Nagradu od 30.000 evra Wiener Städtische osiguranje usmeriće u nove projekte društvene odgovornosti u Srbiji. Petu godinu zaredom "Günter Geyer" nagradu na nivou Vienna Insurance Groupa dodeljuje glavni akcionar Wiener Städtische Versicherungsverein da bi svoje članice podsetio na odgovornost prema svom okruženju i zajednici u kojoj žive i posluju. Iz kompanije je saopšteno i da se u sve društveno odgovorne aktivnosti uključuju volonteri, koji su naročito značajnu ulogu odigrali tokom poplava u maju 2014. godine: gotovo 200 volontera učestvovalo je u akciji "Wiener uz Srbiju" organizujući pomoć za više od 600 porodica, a u okviru projekta vrednog oko 105.000 evra renovirano je i 15 kuća u Obrenovcu.\nSpecijalna "Virtus" nagrada\nKompaniji Delta Holding drugu godinu zaredom dodeljena je nagrada "Virtus" za doprinos razvoju društvene zajednice. Ove godine Delti je pripala Specijalna nagrada za pomoć u sanaciji štete nastale tokom majskih poplava. Nakon majskih poplava, koje su pogodile našu zemlju prošle godine, Delta Holding je kontinuirano slao donacije u vodi, hrani, sredstvima za higijenu, odeći i obući. Pokrenuta je akcija "Obnova poljoprivrede", u okviru koje je donirano 190 tona stočne hrane za sedam najugroženijih opština u Srbiji. Kompanija je obnovila i 52 kuće, uključujući i celu Ulicu Save Kovačevića u Obrenovcu. Ukupna pomoć ugroženima od poplava, koju je u ime Deltinog poslovnog sistema uputila Delta fondacija, dostigla je vrednost od 861.365 evra.\nNajbolji u zapošljavanju osoba sa invaliditetom\nMinistar za rad, zapošljavanje, boračka i socijalna pitanja Aleksandar Vulin sredinom marta je tokom posete kompanije Dijamant u Zrenjaninu izjavio da je ta kompanija, na osnovu rezultata kontrole Inspekcije rada, nesumnjivo najbolja kada je u pitanju zapošljavanje osoba sa invaliditetom. On je pohvalio kompaniju Dijamant ističući da vode računa o radnicima, posebno o onima sa nekim od oblika invaliditeta, kao i što učešćem u brojnim humanitarnim akcijama pomaže onima kojima je pomoć neophodna. Direktorka Dijamanta Slavica Kešelj rekla je da kompanija ima 750 zaposlenih, od kojih su 26 osobe sa invaliditetom i dodala da su oni "uklopljeni u organizacionu strukturu, u punom obimu, tako da se ne osećaju izuzetim od drugih radnika".\nGlavna "Virtus" nagrada\nKompanija Hemofarm dobitnik je ovogodišnje glavne nagrade Virtus za filantropiju. Hemofarm i Hemofarm fondacija ovo priznanje osvojili su u kategoriji posebnog doprinosa na nacionalnom nivou na polju korporativne odgovornost u 2014. godini tokom koje su podržali čak 128 projekata vrednih više od 108 miliona dinara: pomoć je upućivana poplavljenim područjima, zdravstvu, kulturi, deci, socijalno ugroženima, talentima i najboljim studentima.\nIspunjeni finansijski ciljevi\nHenkel je zabeležio dobar učinak u 2014. u izazovnom okruženju, saopšteno je iz ove kompanije. U fiskalnoj 2014. godini, prodaja je neznatno porasla u odnosu na prethodnu godinu i iznosi 16,428 milijardi evra. Usled negativnih efekata kursnih razlika od 4,0 odsto, prodaja je porasla za 4,4 odsto. Organski rast prodaje, koji isključuje uticaj kursnih razlika i akvizicije/prodaje, zabeležio je značajan rast od 3,4 odsto. Nakon korekcije jednokratnih dobiti, jednokratnih troškova i troškova restrukturiranja, korigovani operativni profit (EBIT) povećan je za 2,9 odsto, sa 2,516 milijardi evra na 2,588 milijardi evra. Korigovani prihod od prodaje (EBIT marža) zabeležio je rast od 0,4 procentna poena, sa 15,4 na 15,8 odsto.\nPredavanje studentima u Berlinu\nIvan Stanković, direktor i vlasnik marketinške agencije Communis DDB, održao je predavanje studentima Berlinske škole kreativnog liderstva na temu "Kako identifikovati, zgrabiti i razviti šanse". Tom prilikom, on je sa akademcima podelio svoja znanja, stečena tokom dugogodišnje karijere na čelu jedne od vodećih marketinških agencija u Srbiji i regionu. "Drago mi je što sam imao priliku da sa kreativcima, budućim liderima u oblasti marketinga, podelim svoja iskustva, jer je vrlina ljudi našeg podneblja da najbolje funkcionišemo u turbulentnim uslovima koji nas teraju da uvek budemo brzi i kreativni. Istovremeno to predstavlja i manu, jer se ne snalazimo toliko dobro kada turbulencija nema i zbog toga smatram da je razmena iskustava veoma važna za dalji razvoj oblasti", izjavio je povodom predavanja Ivan Stanković, direktor agencije Communis DDB.\nNagrada "Moj izbor 2015"\nPoslednjeg dana marta, u Skupštini grada svečano su dodeljena priznanja potrošača Srbije "Moj izbor 2015" za najomiljenije domaće proizvode i brendove. Kompanija Imlek dobitnik je dve zlatne medalje "Moj izbor 2015". U konkurenciji od 195 najboljih domaćih proizvoda i brendova za kategoriju "Mleko i mlečni proizvodi" potrošači već petu godinu zaredom biraju Moju Kravicu kao najomiljeniji brend. Posebno priznanje potrošača za najomiljenijeg domaćeg proizvođača u Srbiji dobila je kompanija Imlek. Priznanje "Moj izbor" je jedino priznanje u Srbiji koje se dodeljuje isključivo na osnovu glasova potrošača iz cele Srbije, što je potvrda dugogodišnjeg poverenja koje brend Moja Kravica uživa među kupcima.\nNagrada za Dejana Turka\nDejan Turk, direktor/CEO kompanije Vip mobile, dobitnik je priznanja "Kapetan Miša Anastasijević" za postignute odlične rezultate i ostvarenu lidersku poziciju u oblasti korporativne odgovornosti. Posebno su prepoznati projekti "Budi Vip student", "Vip ekomotivacija" i "Porodične firme stub razvoja ekonomije Srbije". Ovo priznanje tradicionalno dodeljuje žiri sastavljen od istaknutih privrednika, novinara i profesora za 24 pojedinca i kompanije koji su ostvarili izuzetan uspeh u poslovanju i doprinos podizanju privrednog kapaciteta glavnog grada.\nIzložba srpske arhitekture u Beču\nU četvrtak, drugog aprila, završava se izložba moderne arhitekture u Srbiji, koju su posetioci tokom prethodnih mesec i po mogli da posete u galeriji Ringturm u Beču, sedištu osiguravajuće kuće Wiener Städtische. Kustosi izložbe pod nazivom "Grad kao regionalni kontekst arhitekture" bili su Adolf Stiler i Bojan Kovačević, a postavka je obuhvatala primere preteče moderne arhitekture u srpskim gradovima tokom ‘20-ih i ‘30-ih godina XX veka, graditeljski zamah u periodu socijalističke Jugoslavije, a bilo je prikazano i nekoliko primera savremene arhitekture, kao spoj sa aktuelnim trenutkom.\nO energetskoj bezbednosti i efikasnosti\nKompanija Siemens d.o.o. Beograd učestvovala je na 4. regionalnoj Biznis Plus konferenciji u organizaciji Biznis Plusa i medijskih partnera ove kuće. Kompanija Siemens bila je jedan od učesnika prvog dana konferencije, na panelu o Energetskoj bezbednosti i efikasnosti regiona. Energetska efikasnost nije samo štednja u upotrebi energije, već prvenstveno njeno efikasno korišćenje na svim nivoima, saopšteno je iz kompanije i navedeno da je odličan primer za potencijal koji Srbija ima na polju energetske efikasnosti Siemens fabrika vetrogeneratora u Subotici. U ovoj fabrici upotrebom energetski efikasnih mašina postignuta je značajna ušteda električne energije, dok su zahvaljujući strogoj kontroli potrošnje vode i toplotne energije ukupni troškovi za energiju smanjeni za 20 odsto.\nTetra Pak®, svetski lider u rešenjima za preradu i pakovanje hrane, danas je najavio otvaranje novog magacina za gotove proizvode u Gornjem Milanovcu. Sa površinom od 4000 kvadratnih metara, novi magacin donosi značajno poboljšanje u skladištenju gotovih proizvoda čime se smanjuje vreme utovara za polovinu, a logistika organizuje efikasnije. Otvaranje magacina najnoviji je deo investicije od ukupno 11,9 miliona evra koje je Tetra Pak uložio u protekle dve godine kako bi povećao proizvodni kapacitet i prostor za skladištenje u fabrici u Gornjem Milanovcu.\nUgošćeni mladi iz SOS Dečjeg sela\nSrednjoškolci i studenti, štićenici SOS Dečjeg sela u Kraljevu, posetili su MK Group gde su se družili sa predstavnicima kompanije i stekli uvid u to kako izgleda njihov radni dan. Ovom prilikom, od predstavnika kompanije mogli su da čuju kako u praksi izgleda poslovna komunikacija i da vide sa kojim se sve izazovima zaposleni u jednoj od najvećih domaćih kompanija svakodnevno susreću. U okviru organizovane posete, mladi su posetili i klub "Privrednik", a tom prilikom Miodrag Kostić, predsednik MK Groupa, svečano im je uručio poklone – tablet računare kako bi tokom školovanja beležili još veće uspehe.\nIntervju – Slobodan Vasilić, izvršni direktor Neoplante\nKo su najveći izvoznici


Dobojski Info - Prikazivanje članaka po tagu Škola fudbala Acko Doboj\nPrikazivanje članaka po tagu Škola fudbala Acko Doboj\nDOBOJ: "Ačkovci" zablistali u Banja Luci (FOTO)\nMladi fudbaleri Škole fudbala "Aćko", godište 2011., učestvovali su na Međunarodnom turniru "Trofej Banja Luka 2019" koji je odigran juče u glavnom gradu Srpske.\nDOBOJ: "Ačkovci" ispratili Zvezdu u Pariz\nDječaci iz škole fudbala Ačko iz Doboja imali su čast da izadju na teren stadiona "Rajko Mitić" zajedno sa prvotimcima Crvene zvezde i Mladosti iz Lučana. Time su Zvezdu ispratili u Pariz na utakmicu Lige šampiona protiv PSŽ koja se igra sutra od 18:55 sati.\nDOBOJ: Škola fudbala "Ačko" osvojila turnir u Tuzli (FOTO) (VIDEO)\nMlade dobojske fudbalske nade, koje svoje znanje stiču u Školi fudbala "Ačko", osvojili su "Pannonian cup" u Tuzli. Turnir "Pannonian cup Tuzla 2018" za dječake 2011. godišta mlade Dobojlije su nakon teške i neizvjesne utakmice osvojile pobjedom nad ekipom "bambi" iz Tuzle rezultatom 1:0.\nDOBOJ: Ačkovci prisustvovali proslavi šampionske titule Crvene Zvezde (FOTO)\nPolaznici škole fudbala Ačko iz Doboja zajedno sa svojim roditeljima i trenerima prisustvovali su proslavi šampionske titule Crvene zvezde.


Ćurković: Hrvat sam, ali imao sam lep život u Beogradu\nM. D. 26. januara 2016. 16:08\n„Odrastao sam u Jugoslaviji, u multietničkom Mostaru gde ni za jednog od saigrača nisam znao koje je nacionalnosti. Ovde u Beogradu imao sam lep život, srećan sam i nemam nikakvih problema“, izjavio je Ćurković.\nOn je karijeru počeo u Veležu, a potom se preselio u Partizan, kome je dao prednost u odnosu na zagrebački Dinamo.\n“Partizan je bio uverljiviji i doneo sam dobru odluku. Odomaćio sam se u Beogradu, jer sam tu od 1964. To je kosmopolitski grad, u kojem se dobro osećam. Međutim, bar jednom godišnje odlazim u Mostar, tamo imam kuću, porodicu pokojnog brata i još neke rođake. Često sam i u Zagrebu, gde takođe imam rodbinu“.\nĆurković vodi Partizan do Skupštine\nOn je prokomentarisao i neprijatnu situaciju koju je svojevremeno imao sa navijačima Partizana.\n“Za to ne dajem ni pet para. Transparent da sam ustaša nosila je jedna manja grupa navijača nezadovoljni što im nismo plaćali za navijanje“, poručio je Ćurković i još jednom ponovio da mu prija mogućnost da bude kandidat Balkanskih zemalja za novog predsednika UEFA.


U Pakistanu ubijeno 18 ekstremista\n27 decembar, 2010\nPlemenska oblast u Pakistanu\nPakistanski obaveštajni funkcioneri saopštavaju da su, kako se podozreva, američke bespilotne letelice napale nekoliko ekstremističkih ciljeva u plemenskoj regiji na granici sa Avganistanom, usmrtivši 18 ekstremista.\nFunkcioneri navode da je šest bespilotnih letelica danas ispalilo šest raketa, u distriktu Mir Ali, u pakistanskom Severnom Vaziristanu, pogodivši dva vozila i jednu zgradu. Oni dodaju da su medju ubijenima većina Pakistanci.\nSeverni Vaziristan je uporište pakistanskog Talibana i ekstremista Al Kaide, koji vrše prekogranične napade na Amerikancima predvodjene NATO snage u Avganistanu. Vašington nije potvrdio napade bespilotnim letelicama na ekstremiste u Pakistanu, ali su Sjedinjene Države jedina zemlja koja operiše takvim letelicama u regionu.\nKako se veruje, američke bespilotne letelice ove godine izvele su oko 100 napada na granici sa Pakistanom, što je dvostruko više no prošle godine.


Ovo je namirnica koje se ne odriče: Čuveni doktor (94) iz Los Anđelesa koji i dalje radi otkriva koji proizvod održava njegovo zdravlje\nJednu naviku ima već dugo godina, i ne odriče je se ni na jedan dan.\nDoktor Marej Grosnanfoto: profimedia\nDoktor Marej Grosnan nedavno je proslavio je 94. rođendan, a još uvek radi kao otorinolaringolog na institutu u Los Anđelesu, prenosi "Stil".\nDane provodi okružen kijanjem, kašljanjem i bakterijama, ali već deset godina se nije niprehladio.\nMislim da je to delimično zato što sam kroz život konstantno izložen minimalnim količinama virusa zbog posla. Mnogi lekari stvore otpornost zbog stalne izloženosti", kaže Marej.\nMeđutim, Grosnan priznaje za Prevention da nešto radi svaki dan, a to je da pije jogurt i te navike se ama baš nikada ne odriče.\nŽive bakterije se "petljaju" sa mikrobima u našem organizmu. Oko 100 milijardi mikroba proizvodi vitamine poput B6, B12, K2. To pomaže u borbi protiv Ešerihije koli i salmonele i održava creva zdravim", objasnio je Stiv Bouers, koji je intervjuisao Grosnana za svoju knjigu "Secrets of the World's Healthiest People".\nBiljni napitak koji je blagotovoran za vas: Saznajte koje čajeve treba da pijete na osnovu vaše krvne grupe\n( Stil.rs / Zivotistil.rtl.hr )\nTAGOVI: ZdravljeJogurtMarej GrosnanDoktorLekariSuper namirnica


Pariz: 3D putovanje kroz vreme\nNaslov: Pariz: 3D putovanje kroz vreme Ned 7 Okt - 22:26\nZa sve ljubitelje istorije, avantura i putovanja kroz vreme stiže nova poslastica – virtualni obilazak Pariza i njegove prošlosti.\nNovi projekat kompanije „Dassault Systèmes” predstavljen je javnosti početkom oktobra. Reč je o trodimenzionalnoj kreaciji Pariza i svih njegovih transformacija kroz istoriju. Svi zainteresovani mogu posetom sajta “Paris.3ds.com” prošetati istorijom i videti kako je francuska prestonica izgledala kroz različite vekove.\nOvaj interaktivni projekat omogućava i praćenje razvoja određenih naselja Pariza kroz prošlost kao i izgradnju najpoznatijih građevina ovog grada svetlosti. Neobični prikazi nastanka Ajfelove kule ili katedrale Notr Dam izgledaju zaista zadivljujuće u trodimenzionalnoj animaciji.\n“Prvi put imamo ovakav digitalni model Pariza, a najbolja stvar je to što ga možemo nadograditi ako arheolozi otkriju nešto novo ili kada niknu nove građevine”, izjavio je Mehdi Tajobi iz kompanije „Dassault Systèmes”.\nOn je kazao da je već dobio brojne zahteve za realizaciju sličnih projekata ali sa drugim gradovima, pa nije isključeno da ćemo uskoro na ovaj način moći da prošetamo i brojnim drugim evropskim prestonicama.\nUkoliko ste spremni, pariski vremeplov možete pokrenuti OVDE\nImamo 97 korisnika na forumu: 0 Registrovanih, 0 Skrivenih i 97 Gosta :: 3 Provajderi


Klintonovi zaradili 8 miliona dolara za 39 govora!\nSupružnici Hilari i Bil Klinton zaradili su 7,7 miliona dolara za 39 govora pred saradnicima i zvaničnicima velikih banaka kao što su "Goldman saks" i UBS. Između ostalih, Hilari Klinton je za osam takvih govora dobila 1,8 miliona dolara.\nSvaki govor je bio u proseku plaćen po 210.800 dolara, a proračun CNN se završio u proleće 2015. godine kada je Hilari objavila da će učestvovati u trci za američkog predsednika.\nPrema podacima CNN, bračni par Klinton je zaradio 7,7 miliona dolara za 39 govora pred saradnicima i zvaničnicima velikih banaka kao što su “Goldman saks” i UBS.\nSama bivša državna sekretarka više puta je kritikovala finansijske korporacije zbog zloupotreba i mahinacija na granici kršenja zakona. U oktobru prošle godine ona je predložila uvođenje dodatnih poreza za one koji imaju velika dugovanja i izvode riskantne operacije.\n« Ovaj čovek je vukao automobil 42 kilometra... PRONAŠLA OCA NAKON 20 GODINA, a onda je silovao »


Muškarac (50) izgubio bitku sa koronom u čačanskoj bolnici, raste broj prvih pregleda - Svetionik.com\nMorava info #1180\n782 mesto 5\n1180 Muškarac (50) izgubio bitku sa koronom u čačanskoj bolnici, raste broj prvih pregleda\nVladimir Nikitovic @ Morava info · 31.03.2021 09:48\nČAČAK – Na kovid odeljenjima čačanske bolnice tokom protekla 24 sata preminuo je jedan pacijent. Reč je o 50-godišnjem Ivanjičaninu koji je imao pozitivan PCR nalaz. U trećem talasu korona epidemije u Moravičkom okrugu do sada je preminulo 319 osoba koje su lečene od korone, od kojih su 224 iz Čačka. Od ukupnog broja umrlih,\nVladimir Nikitovic @ Morava info 1 mesto · 13.05.2021 16:35\nPremijerka Srbije Ana Brnabić najavila je danas da će naredne sedmice Srbija i Grčka potpisati sporazum o ukidanju naplate rominga. – Ispregovarali smo sa Grčkom roming sporazum, prema kome naši građani koji dolaze u Grčku više neće plaćati tarifu rominga u inostranstvu, već će to biti kao lokalni poziv i slanje SMS poruka – rekla Pročitaj više\nMaestralni Đorđe Ćurčić vodio Borac do finala završnog turnira kadetske lige\nVladimir Nikitovic @ Morava info 2 mesto · 15.05.2021 14:31\nČAČAK – Kadeti Borca savladali su vršnjake iz Dinamika rezultatom 84:71 i plasirali se u finale završnog turnira Triglav lige Srbije. Disciplinovanom, odgovornom i zrelom igrom mladi Čačani su sve vreme kontrolisali meč. Konstantno su bili u vođstvu, a u većini duela prednost je bila oko 10 poena razlike. Napadačku dominaciju pokazao je Đorđe V. Pročitaj više\n“Šljunak iz korita Morave vadi se bez dozvola i projekta eksploatacije“\nVladimir Nikitovic @ Morava info 2 mesto · 13.05.2021 09:55\n“Koalicija protiv korupcije u životnoj sredini“ saopštila je da se radovi na iskopavanju šljunka u koritu Zapadne Morave kod Parmenca izvode bez ikakve validne dozvole, i isključivo za potrebe izgradnje autoputa Preljina – Požega. Oni navode da ništa od pomenutih dokumenata nije stavljeno javnosti na uvid, bar ne na zvaničnoj veb prezentaciji nadležnog javnog preduzeća. Pročitaj više\nVladimir Nikitovic @ Morava info 2 mesto · 15.05.2021 18:01\nČAČAK – Trener kadeta Borca Miloš Pejanović izjavio je da se ekipa koju predvodi neće zadovoljiti učešćem u finalu završnice prvenstva Srbije, već da želi da osvoji tituli najboljeg u državi. Mladi košarkaši Borca su veoma kvalitetnom igrom savladali vršnjake iz beogradskog Dinamika rezultatom 84:71 i u nedelju će se boriti za naslov prvaka Srbije Pročitaj više\nVladimir Nikitovic @ Morava info · 15.05.2021 16:09\nČAČAK – Turistička organizacija Čačka predstavila je od 10. do 12. maja turističku ponudu grada žiteljima Leskovca, Vranja i Niša. Na šetalištima ovih gradova, brojni prolaznici su imali priliku da se informišu o turističkoj ponudi Čačka, Ovčarsko-kablarskoj klisuri, o banji Gornja Trepča, da preuzmu promotivni materijal i učestvuju u nagradnoj igri. Predstavnici Specijalne bolnice za Pročitaj više\nJugović: Očekujem da i Stamatovićeva stranka kolektivno pristupi SNS\nVladimir Nikitovic @ Morava info · 12.05.2021 17:29\nČAČAK – Poslanik i član Glavnog odbora Srpske napredne stranke Bratislav Jugović očekuje da će posle Aleksandra Šapića i lider Zdrave Srbije Milan Stamatović pristupiti Srpskoj naprednoj stranci i postati član Predsedništva. Jugović je ovaj stav izneo gostujući u emisiji na televiziji Hepi. – Mislim da Šapić nije jedini lider jedne stranke koja će kolektivno Pročitaj više\nKome znači 30 evra?\nVladimir Nikitovic @ Morava info 3 mesto · 12.05.2021 08:35\nPiše: Aleksandar Milošević, Danas Tri hiljada dinara. Toliko vredi ona gužva i lomljava prošle nedelje, kad su ljudi u stotinama stajali sabijeni na pokretnim stepenicama i po hodnicima tržnog centra Ušće da bi dobili svoju vakcinu protiv kovida i vaučer za kupovinu u okolnim radnjama. Tri hiljade dinara. Cifra na željenom vaučeru za koju smo Pročitaj više\nForum privrednika Čačka obeležio devet godina postojanja\nVladimir Nikitovic @ Morava info 3 mesto · 11.05.2021 15:55\nČAČAK – Forum privrednika Čačka obeležio je devet godina rada i postojanja. Ranijih godina, tradicionalno, na ovaj dan su dodeljivane nagrade za poslovnu izuzetnost privrednicima i preduzetnicima, ali je zbog situcije sa korona epidemijom dodela nagrada pomerena za pogodnije vreme. Novi predsednik Skupštine Vladimir Krstić organizovao je ovim povodom svečani ručak u restoranu “Plaž“a u Pročitaj više\nVladimir Nikitovic @ Morava info 3 mesto · 14.05.2021 10:35\nČAČAK – Lider Dveri Boško Obradović izjavio je da smatra sebe za najboljeg opozicionog kandidata za suprotstavljanje aktuelnoj vlasti. Kako je naveo, od je „najbolji od svih trenutno aktivnih opozicionih lidera na srpskoj političkoj sceni“. Obradović je za Radio-televiziju Vojvodine (RTV) rekao da je on najbolji kandidat jer nije bio na vlasti, niti je imao Pročitaj više\nMalinin dres na humanitarnoj aukciji za Nađino lečenje\nVladimir Nikitovic @ Morava info · 13.05.2021 13:55\nČAČAK – Trener KK Borac Čačak Marko Marinović je u sklopu Sportskih igara mladih poklonio svoj dres koji će biti prodat na aukciji, a novac biti prosleđen u humanitarne svrhe. Ovaj događaj upotpunio je sportsku manifestaciju koja je u sredu održana u Čačku. – Kao i prethodnih godina, prioriteti su nam bila deca. Da uživaju Pročitaj više


„Američke sankcije protiv Rusije neće biti potrebne ukoliko se Moskva suzdrži od agresije u inostranstvu i postane prijateljski partner SAD i Evrope“\nAmeričke sankcije protiv Rusije neće biti potrebne ukoliko se Moskva „suzdrži od agresije u inostranstvu i postane prijateljski partner SAD i Evrope“, rekao je savetnik američkog predsednika za nacionalnu bezbednost Robert O'Brajan.\n„Nijedan predsednik još od vremena Ronalda Regana nije pokazao toliku odlučnost prema Moskvi. Predsednik Tramp, poput Regana, traži novi put u odnosima sa Rusijom – put na kome će se Rusija uzdržavati od agresije u inostranstvu i postati prijateljski partner SAD i Evropi. U takvom svetu sankcije protiv Rusije ne bi bile potrebne i procvetala bi trgovina između naših zemalja. Rusi, Amerikanci i ceo svet bi imali koristi od takvih odnosa“, saopštio je O'Brajan.